c: text/html

text:
Talɣa:BUamseqdac/Documentation
Talɣa | Almeḍris | Asenfaṛ Tanaka Amseqdac
Adfer-talɣa agi tezmer ad suffeɣ s ushil tinuka umseqdac i slugen.
Agbur
Timezgiyin[beddel]
- tehri n tanaka : 238px
- tehri n umḍiq n tignit : 45px
- tugniwin d iḍrisen ad illin di talemmast n tixxamin nsen
Tilɣatin tingiyin ad neqqeled[beddel]
Syntaxe[beddel]
{{BUamseqdac | iri = #999999   | ini = #EEEEEE   | aḍris-ini = #000000   | img-ini = #FFFFFF   | img = icone.svg   | img-lqedd = 45px   | img-azwel = Titre Icône   | azwel-lqedd = 11px   | azwel = Poker   | aḍris-lqedd = 11px   | aḍris = Tturareɣ l [[poker]].   }}
Tizmiltin :
- azwel yesɛa ini tagadda s uḍris.
- azwel d uḍris zemren ad rkeden ma d amseqdac naɣ ma d tamseqdact s usexdem n talɣa {{Tawsit amseqdac}}.
Ma d tanaka umseqdac war-udmawan, ilaq ad arnud :
{{BUamseqdac
| ...
}}
[[Taggayt:   |  ]]

Amedya :
{{BUamseqdac
| ...
}}
[[Taggayt:Tanaka amseqdac tadugamt n zodiaque|Verseau]]

Tazmilt : ur tṛuḥ ara ar ajeṛṛiḍ gar «
}} » d
- Snat tugniwin
Ma tanaka telaq at sɛi snat tugniwin, yiwet ar idis n tayed, ilaq ad rnud kṛaḍ iɣewwaren i tugna n uyfus :
| imgd = icone2.svg   | imgd-lqedd = 45px   | imgd-azwel = Titre Icône 2
Ma tanaka telaq at sɛi snat tugniwin, yiwet nnig n tayed, ilaq ad rnud kṛaḍ iɣewwaren i ajeṛṛiḍ wis sin :
| img2 = logo.svg   | img2-lqedd = 45px   | img2-azwel = Titre Logo
- Kkuẓ tugniwin
Tanaka tezmer at sɛu alma kkuẓ tugniwin, img d imgd di ajeṛṛiḍ amezwaru, img2 et imgd2 di ajeṛṛiḍ wis sin :
| imgd2 = logo2.svg   | imgd2-lqedd = 45px   | imgd2-azwel = Titre Logo 2
- War tugna : 1 naɣ 2 iḍrisen
Di amḍiq n 1 ar 4 tugniwin, nezmer an rnu yiwen aḍris :
| img-aḍris = Abbrev   | img-aḍris-ini = #000000   | img-aḍris-lqedd = 14px
Ma nevɣa ad nernu aḍris wis sin i bḍun s urreg aglawi (amedya : tasuqilt deg tutlayt nniḍen), nezmer an rnu (aḍris agi wis sin yesexdem initen am aḍris amezwaru d azwel lamaɛna yezmer ad yesɛu lqedd imeẓli) :
| aḍris2 = I play [[poker]].   | aḍris2-lqedd = 11px
- Isevtaren iqqenen d Tiggayin
Ma tanaka telaq ad sɛu aseɣwen s tawsit Isevtaren i qqenen, ilaq an rnu aɣewwar wayeḍ (iwakken ad isnazel akerdis ɣer asevtar uslig s umuɣ n akk isevtaren i qqenen ar talɣa) :
| aseɣwen = Poker
Imil, ma tella taggayt i msisen i isevtaren n imseqdacen, an sexdem :
| taggayt = Amseqdac Poker   | taggayt2 = Amseqdac Tarot
S aɣewwar agi, imseqdacen i rnun tanaka agi deg asevtar udmawi nsen sɛan asevtar udmawi nsen s awurman deg taggayt i qqenen.
Tazmilt : ilaq an mel isem ummid n taggayt, axatar af tiɣẓinin n amṣada s isemawen iqdimen n tiggayin, adat "Taggayt:Amseqdac xxx" ur yella ala dayem.
Ma ulac taggayt, ur ilaq ara at snulfud. Axiṛ ad rǧud taggayt agi at sɛi lfayda at illi, ilaq ad illin aṭas imseqdacen i sexdemen tanaka agi. Ẓeṛ aseqqamu af amḍan n isevtaren deg tiggayin.
Azalen isulleḍen n iɣewwaren[beddel]
Tanaka tablulaɤt teselfu deg asevtar :
iri: ulac asulef (ma ulac tiferni=#999999, ahras ) ini n iri n tanaka, amedya : "black" naɣ "#0000FF"
imdewweṛ: ulac asulef (ma ulac tiferni=0) Tiɤmertin zemrent ad ilint timdewweṛent ma imesfedwec yevɣa
- Mozilla : i beqqeḍ
- Internet explorer : ur i beqqed ara
Azal aseqqamu : 0.6em. Isenfel s px ou em
align: ulac asulef, (ma ulac tiferni=left) ; Aderrec n ifrir n tanaka, ala kan ma i sexdem srid daxel asevtar udmawi, lamaɛna mačči daxel talɣa n tanaka tanamayt. Azalen izemren lan left, center, right, naɣ none (tanaka ur t ifrir ara).
Aḥric aẓelmaḍ : s unnim tugna :
img-ini: ulac asulef (ma ulac tiferni=#FFFFFF, amellal) ini n ider n tugna naɣ n tugniwin, amedya : "#906090" naɣ "#ccc"; i isenǧaqen s ixawagen imellalen af iri, ilaq ad ssefrud ini s #EEEEEE i eemmed an ẓeṛ axawag amellaln usenǧaq dɣa an sɤel tizunin is (amedya : s usenǧaq n Tmurt n Monaco naɣ Tmurt Lezzayer).
- tugna tamezwarut (taxetṛant) :
img: ulac asulef (ma ulac tiferni=ulac tugna) isem n tugna, s umedya "Berber flag.svg"
img-lqedd: ulac asulef (ma ulac tiferni=45px) tehri n tugna t senfel s pixels, amedya : "30px"; i tugniwin s ugama (isenǧaqen, aṭas n tiwlafin), ulac tixxutert af ad n rnu iɣewwaren i sexdemen ladɣa i usemẓi n tehri ma ulac tiferni iwakken taɤwzi ur tugwar ara 45px (iwakken ad iḥrez lqedd n tinuka dɣa ad ilit derrecet)
img-azwel: ulac asulef (ma ulac tiferni=azal n aɣewwer azwel ma yesbadu adda-ya, ma ulac isem n tugna) amedya : "Asenǧaq n Tmurt Leqvayel"
-
- tugna tis snat, af uyfus n tugna tamezwarut(taxetṛant) :
imgd: ulac asulef (ma ulac tiferni=ulac tugna)
imgd-lqedd: ulac asulef (ma ulac tiferni=45px)
imgd-azwel: ulac asulef (ma ulac tiferni=nisem ntugna)
-
- première tugna, deg tajeṛṛiḍt tis snat, ihi ddaw tugna tamezwarut (taxetṛant) :
img2: ulac asulef (ma ulac tiferni=ulac tugna)
img2-lqedd: ulac asulef (ma ulac tiferni=45px)
img2-azwel: ulac asulef (ma ulac tiferni=isem n tugna)
-
- seconde tugna, tajeṛṛiḍt tis snat, ar uyfus n tugna tamezwarut ar tajeṛṛiḍt tis snat (taxetṛant) :
imgd2: ulac asulef (ma ulac tiferni=ulac tugna)
imgd2-lqedd: ulac asulef (ma ulac tiferni=45px)
imgd2-azwel: ulac asulef (ma ulac tiferni=isem n tugna)
-
- naɣ aḍris (axetṛan) :
img-aḍris: ulac asulef (ma ulac tiferni=ulac aḍris) aḍris isemselsi tugna, s amedya "E=mc2"
img-aḍris-ini: ulac asulef (ma ulac tiferni=#000) ini n uḍris/tugna, s amedya "red"
img-aḍris-lqedd: ulac asulef (ma ulac tiferni=14px) lqedd n uḍris/tugna, s amedya "10px"
-
Aḥric n uyfus, aḍris ibeqqeḍ :
ini: ulac asulef (ma ulac tiferni=#DDDDDD, abenẓar) ini n ider n tanaka, amedya : "#906090" naɣ "#ccc"
aḍris-ini: ulac asulef (ma ulac tiferni=#000000, averkan) ini n iḍrisen dɣa d azwel daxel tanaka, amedya : "yellow" naɣ "#0CCCC"
- S unnim, ini n tanaka d aceelal (pastel), dɣa iḍrisen qqimen daxel ini ma ulac tiferni s uverkan (ulac tixxutert an rnu aḍris-ini ḥaca ma aɣewwar ini yerna ini iberrezen). Ẓeṛ akrawal udlif n tinuka
- Azwel ulac asulef (S awurman s afayan dɣa ɣef ajeṛṛiḍ i bḍun s ufella n uḍris)
azwel: ulac asulef (ma ulac tiferni=ulac azwel) azwel n tanaka ; ad illi isnazel s afayan ad i aḍfar s andar ujeṛṛiḍ ; ma yernad, yesɛa tixxutert af azwel ma ulac tiferni i tugna tamezwarut.
azwel-lqedd: ulac asulef (ma ulac tiferni=aḍris-lqedd ma yesbadu, ma ulac 11px; rnu ar 13px i taɛravt naɣ i tacinwit)
-
- Aḍris agejdi (i rnan srid daxel taseddart ddaw azwel)
aḍris: elzem, lamaɛna azal is yezmer ad yilli iclec, aḍris n tanaka, a sartu n uzwel
aḍris-lqedd: ulac asulef (ma ulac tiferni=11px, rnud ar 13px i taɛravt naɣ i tacinwit)
-
- Aḍris axetṛan wis sin (i bḍun af azwel dɣa af aḍris amezwaru s arreg arqaq aglawi seg ini n iri).
aḍris2: ulac asulef (ma ulac tiferni=ulac aḍris) taseddart tis snat, s umedya i uḍris di tutlayt tis snat.
aḍris2-lqedd: ulac asulef (ma ulac tiferni=aḍris-lqedd ma yesbadu, ma ulac 11px; rnu ar 13px i taɛravt naɣ i tacinwit)
-
Aḥric taxetṛant : aseɣwen n tunigin s wadda ar uyfus (akerdis amectuḥ i mhelen ɣer s wadda). Nezmer an snazel aseɣwen agi s snat tirraytin :
- ɣer asevtar uslig "Special:Whatlinkshere" :
aseɣwen: ulac asulef, isem n talɣa n tanaka imanis war adat "Talɣa:".
-
- ɣer taggayt n imseqdacen n tanaka :
taggayt: ulac asulef, rnud isem n taggayt imseqdacen n tanaka agi, war adat "Taggayt:". Ẓeṛ af isevtaren "umseqdac" kan ad illin deg tiggayin. Nezmer an sexdem tanaka agi anda nniḍen deg amyannan naɣ deg "Wikipedia:" war amyannan agi ad illi deg taggayt n imseqdacen n tananka. Tirawt: ma an sexdem aɣewwar agi, aɣewwar "aseɣwen=Amseqdac ...|" id yefken isem n talɣa i nzeɣ dɣa d aseɣwen ɣer taggayt n imseqdacen ad i vanen.
-
- Iwakken ur n snezel ilem aseɣwen, ilaq kan ur neternu acemma deg tanaka ulama d aɣewwar
aseɣwen, ulama d aɣewwar
taggayt.
Ṭabla n initen[beddel]
Exemples[beddel]
{{BUamseqdac | img = Blason_Languedoc.svg | img-azwel = Azamul n Tamnaṭ n Languedoc (Tamurt n Fṛansa) | img-lqedd = 21px | imgd =Coat_of_arms_of_Switzerland.svg | imgd-azwel = Azamul n Tmurt n Suisse | imgd-lqedd = 21px | img2 = Blason_Nord-Pas-De-Calais.svg | img2-azwel = Azamul n Tamnaṭ n Nord-pas-de-calais (Tamurt n Fṛansa) | img2-lqedd = 21px | imgd2 = Blason région fr Champagne-Ardenne.svg | imgd2-azwel = Azamul n Tamnaṭ n Champagne Ardennes (Tamurt n Fṛansa) | imgd2-lqedd = 21px | ini = #FFF0F5 | azwel = Kkuẓ tugniwin | aḍris = Nezmer an ssers alamma kkuẓ tugniwin deg aḥric aẓelmaḍ. }}
{{BUamseqdac | aḍris = Amseqdac agi ur i ḥemmel kra. }}
{{BUamseqdac | img-ini = red | img-aḍris-ini = yellow | img-aḍris-lqedd = 12px | img-aḍris = '''e= mc²''' | ini = darkblue | aḍris-ini = white | aḍris = Amseqdac agi d '''  asemdan  '''. }}
mc²
{{BUamseqdac | img-ini = #FFBBBB | img-aḍris-lqedd = 13px | img-aḍris = '''en-0''' | ini = #FFEEEE | iri = #FFBBBB | aḍris = Amseqdac agi '''[[:Taggayt:Amseqdac en|ur yefhem kra]]''' s '''[[:Taggayt:Amseqdac en|tutlayt tanglizt]]''', naɣ ur yevɣa ara ad yemmeslay s tutlayt agi. | aḍris2 = This user '''[[:Taggayt:Amseqdac en|does not]]''' speak '''[[:Taggayt:Amseqdac en|English]]''', or does not want to speak English. | taggayt = Amseqdac en-0 }}

robotstxt: allowed

filter: keep


text:
Yugurten
Yugurten ngh Yougarta (Jugurtha s tlaṭinit) yella d agellid n Numidia seg wasuggas 113 armi d 104 uqbel Ɛisa.
Armi tgeldit n jeddi-s Masnsen , aḥric ameqran n imezdaɣen n Numidia llan ttɛicin s tafellaḥt, s wayagi ttemxallafen ɣef Imaziɣen-nniḍen ur nettissin ara taflaḥt imi ɛacen s tameksa in lmal. Masnsen ixelq-ed yiwet n tagelda (tajumma-s azal n Ledzayer n tura) akk-d yuɣal-ed d amdakkel n Roma deg 206 UL (uqbel n lweqt-nneɣ). Mbaɛd ma yemmut, yettwaxellf-ed s mmi-s Misipsa. Yugurten yella d aɣerfan gar lɣaci n tmurt-is, akter anagar n Misipsa, ɣef wagi aneggaru agi iceggeɛ Yugurten ɣef Hispania (isem i fkan Irumaniyen i Spanya deg lweqt-nni).
Misipsa ikcem-it weɣbal imi ma ikemmel akka yezmer ad yuɣal d agellid mbeɛd lmut-is; deg lewqam n Misipsa d arraw-is ara a t-id-ixlefen.
Misipsa ur yesɛi zhar imi taɣerfant n Yugurten ternu akter ayen tella asmi yella deg tmurt; deg Hispania Yugurten, d amnay ifazen tizya-s, yerbeḥ lmeḥibba n kra n yemdanen yesɛan ccan deg Roma. Deg asutel n Numantia iqeddc-ed s lǧehd lwahid Gaius Marius anda yeẓra agufsu n Irumaniyen. Qqaren belli yenna-d ɣef Roma belli tella yiwet n “Temdint yerkan, i qqurben ɣef aɣelluy-ines, ara ula d yiwen a-ţ-yeɣ.”[1]
Imi yemut deg 118 Misipsa, igelled azal n 30 iseggasen, yettwaxlef s sin warraw-is Aderbal akw d Hiemsal. Hiemsal akk-d Yugurten imeren kan bdan imenɣi-nsen; Yugurten yenɣa Hiemsal ayagi yebda daɣen yella ssiba n ttrad n Aderbal mgal Yugurten. Imi iwala belli ur yezmir ara ad iqabel Yugurten s lɛasker ines Aderbal yerwel ɣer Roma.
Imawalyen n Roma, ahat s ssiba n ugufsu-nsen neɣ s ţideţ bɣan ad fakken s uɣiwel amlasay agi, kecemen garassen, ferqen tamurt ɣef sin; Yugerten igelled ɣef utrim n tamurt, Aderbal ɣef ccerq. (iseggassen mbeɛ tazniwt n Roma teberreh belli tama n Yugerten tella axir n tama n Aderbal, teccur s lekyasa, lemeɛna is sin llan s drus n lɣaci akk-d drus n lerzaq)
Deg 112 Yugurten yerna ttrad ines mgal Aderbal, lameɛna deg tikkelt agi yesker-ed urrif n Roma ɣef yiman-is axaṭer yenɣa kra n Irumiyen i llan ttɛwanen Aderbal. Mbeɛd kra n imenɣi mgal Roma, Yugurten isselm-ed yiman-is lameɛna yerbeḥ aglam meqqren; annect agi ibedd ccek ameqran deg lweqt-nni, s tikkelt tajdidt, mgal ugufsu n imawalyen n Roma akkd Yugurten.
Useqqamu ameqran n Roma, s timelwi n aɛdaw-is Gaius Memmius, illuɛad ɣef amenzad adigan n lɛesker-is deg Tafriqt n ugafa ad yuɣal ɣer Roma i wakken ad iɛeddi di ccreɛ. Jugurten daɣen yemsaffar-ed ɣef Roma anda lɛeqliya tamekridt ines tban-ed ɣef lɣaci merra.
Imenɣi kkren-ed gar Numidia akk-d Amenkud Arumani; aneggaru agi icegɛ-ed aṭas n lɛesker ɣef Tafriqt n ugafa seddaw timelwi n l consul Quintus Caecilius Metellus.
Imenɣi mgal Yugurten dumen kra n iseggasen mbla lexsara tameqrant n Yugurten; ɣef wagi Useqqamu ameqran n Roma yextar Marius, aɛeskri n Metellus, ad yelli d lconsul amaynut deg Tafriqt ad ikemmel ttrad agi.
Marius yella d aɛdaw iwaɛren aṭas imi yenɣa ayen yella deg webrid-is. Marius icegɛ-ed amarag-is Lucius Cornelius Sulla ɣer Bukus I, agellid n Mauretania', s talilt n Bukus i-t-ixedɛen Yugurten yettwaṭṭef ger iffasen n Sula.
Yugurten yeqqim deg Lḥebs n Tullianum, deg temdint n Roma, 6 wussan armi yemut si fad akk-d d laz.
Amezruy n imenɣi n Yugerten llan deg yiwen n tektabt s tutlayt Talatinit iwumi qqaren “De Bello Iugurthino” imenɣi n Yugerten.
Tazmilt[beddel]
- ↑ « Urbem venalem et mature perituram, si emptorem invenerit. »
tazniwt = propagande
aglam = privilege
Amenzad = commandant
Iseddagen[beddel]
- De Bello Iugurthino (s-tafransist)


text:
Leqran
Awal n Leqran yekka-d si tutlayt taɛrabt (القرآن), anamek-ins taɣuri. D adlis (taktabt) uɣris (iqedsen) n wajjed (ajjed=ddin) n Tineslemt Islam. Ɣur yemselmen, Leqran d awal n Yakuc (Rebbi). Leqran yella d adlis amezwaru s tutlayt taɛrabt. Di lislam llan idlisen nniḍen uɣrisen, am : Tawrat n wasar Musa, Zabur n wasar Dawud, Inǧil s wasar Ɛisa, akw d tira n w-asar Brahim.
Ɣur yenselmen Leqran i yesemlalen awalen n Yakuc i d-iṣaweḍ i talsa isar (nbi) Muḥemmed (محمد) s yeḥricen sɣur anejlus Ǧibril s webrid n tatlayt (oral). Anecta yakw i d-rad di 23 isegasen. Llan wiyad qqaren-as daɣen Lkitab (adlis), neɣ Ddikr (asektu : rappel). Lislam am tmasiḥit i ttwaḥseb n ajjed ameɣradan (universel). Inna Ibn Xaldun : « Leqran d ameslay n Yakuc, yettwars-ed ar wisar Muḥamed u yura deg isebtaren n wedlis ».
Agbur
- 1 Aglam n Leqran
- 2 Amezruy n tira n Leqran
- 3 Asuqel n Leqran ar tazwawt, ar tamaziɣt
- 4 Kra imedyaten n tṣurtin n Leqran
- 5 Tisuqilin n Leqran s tutlayt Tamaziɣt
Aglam n Leqran[beddel]
Leqran ibḍa af 114 ixfawen. Sesmelen s unnusru af tesɣunt n tuɣzi n sent anagar tamezwarut i g-ttuseman: Taneldit neɣ Tullya (Lfattiḥa). Ixfawen bḍan ayen umi qqaren el-ayat, s teqbaylit anzaten (tiṣurtin : preuves). Dɣa i s-yin i d yekka w-awal Ayatulah. Llan 6219 n inzaten (tṣurtin).
Amezruy n tira n Leqran[beddel]
Deg akud n wisar Muḥamed, ḥekkun-d belli inzaten n Leqran llan ttwarun di yal tɣawsa n yimiren : tiferkiwin n tazdayt, iɣsan lqayen n ileɣwman, igelman, iẓra, atg. Imdanen yumnen s Yakuc, llan lemden-ten deg ulawen-nsen, ama s iḥricen neɣ aken s ummid-is (s lekmal-is). Mi yemmut wisar Muḥamed, wid yellan cfun i yinzaten aken ma llan, ur d-qimen ara s waṭas. Dɣa tusa-d tikti useggrew neɣ usemlili-nsent, lamaɛna ilad umgarad neɣ anka (divergence) af wamek ad yili anecta ger imezdaɣ n tallit-nni di Mekka. Aṭas umgarad yella-d af tasunḍa tasnimirant (ordre chronologique) n twafɣa n yenzaten. Ti tagara imeqq°ranen frantt i waken asemlili n inzaten ad yilli si tṣurett tamuqwrant ar tmecṭuḥ anagar tamezwaru ilaq ad tili, tin isɛan isem Tallya, neɣ Lfattiḥa, am waken d tazwert n Leqran. Anecta msefhamen fell-as taqa imḍebren, ɣas aken llan kra ffɣen-t mgal n turda (ṛṛay) aki, imi ɣursen d tawafɣa mgal n asnimiran aken i t-yebɣa Yakuc.
Mgal ixf Amellay (Erraḥman), yakw ixfawen n Leqran nniḍen beddunt tawinest aki : Bism Allah Erraḥman Erraḥim, neɣ s Tmaziɣt : « S yisem n Yakuc Amellay Amnahaɣ ». Leqran ibḍa af sin iḥricen imeqq°ranen : inzanen i d-yeffɣen di tɣiwant Mekka, d wid i d-yeffɣen di tɣiwant Madina. Inzanen n Mekka, d timecṭah, ffɣent-ed uqbel Inig (Hiǧra) n wisar Muḥammed si Mekka ar Madina. Ma d tidak n Madina, d timeqqranin, ffɣent-ed mbeɛd Inig-is.
Asuqel n Leqran ar tazwawt, ar tamaziɣt[beddel]
Ibarɣawaten[beddel]
Tisuqeltin (tasuqelt:traduction) n Leqran ar tmazight, ibda-d si tallit-nni n tgelda n Barɣwata. Tagelda-yaki tuɣ azar di tama n Tamesna (tura d taɣiwant n Rabaṭ n tmurt n Maruk). Win id isbed-en tagelda aki d Saleḥ At Tarif, d yuday n Maruk i ikecmen ar tneslemt. Tigelda i yellan imiren, am Idrisiyen, At Zirid, Imrabṭen, Imewḥiden, ḥesben Ibarɣawaten d imeslab, imi llan seqdacen yiwen n Islam imgarad af win i llan anda nniḍen, ladɣa di tmura n waɛraben deg usamar.
Qqaren, Ibarɣawaten iṭef-en si tidmi VII ar tidmi XI, sɛan Leqran-nsen i yuran s Tmaziɣt, t-zalan sin iberdan deg wass, uzzumu n Remḍan nsen wezzil yal ass. Daɣen qqaren sɛan yiwen n wisar (nbi) d Amaziɣ, d Saleḥ At Tarif, u ɣur-sen d netta i d anegaru deg umaḍal, mačči d Muḥammed. Ilmend n waya ffɣen-t-ed tigelda nni id nudder, mgal Ibarɣawaten, u sekren trad mgal nsen, armi iɣlin deg ifassen n Imewḥiden deg usegwas 1149. Amek id yella waya : di tagara n tallit aki n Ibarɣawaten, yusa-d yiwen n Ṭaleb d Asufi (Tasnakta Tasufit) umi qaren Lmahdi Muḥamed At Tumert, ilul ger 1079 d 1081, i yeɣra-n cwiṭ di tmurt n Andaluzi, d netta i yefkan taɣiwant n Marakec i yImewḥiden. Asmi immut deg 1130, anelmad ines Abdelmumin, i yemlal di Bgayet tazwawt, d netta i d-isbeden s wudem unṣib tagelda n-Imewḥiden, i iseɣlin Ibarɣawaten. Qqaren belli Imewḥiden serɣen yak° ayen yuran Ibarɣawaten, ula d Leqran s Tmaziɣt. Lamaɛna Lmahdi At tumert, i snuqel-d Leqran ar Tmaziɣt aken nniden. Anecta i lla-d s isekkilen n Taɛrabt, tamrirt (later:trace) ines ur iban anda yedda.
1998 : Kamal Nait Zerrad[beddel]
Agdud Amaziɣ yerǧa armi d 1998, d amek id yella yiwen unnaruḍ, neɣ tamezzuyt sɣur umnadi azwaw n tasnawalt (Linguistique), Kamal Naït-Zerrad, af tasuqelt n Leqran ar Tmaziɣt. Lamaɛna mačči yak°, sin nni kan iḥricen ineggura n Leqran, azal n 49 inzaten: Tullya d tidak i yellan d timecṭaḥ i d-yezgan di taggara n Leqran, i snen i yis ittẓallan yemselmen s umata. Anecta isemlil-it-id Kamal Nayet Zerrad deg yiwen n wedlis, umi isemma Amawal amasɣan n tmaziɣt : asuqel n sin yeḥricen ineggura n weqran, s tefranṣiṣt : Lexique religieux berbère et néologie : un essai de traduction partielle du Coran. Adlis-a isɛan 347 isebtaren, effɣ-ed sɣur: 'Centre d'Etudes Camito-Semitique' ak° d 'Association Culturelle berbère en Italie'. Deg umdeya, attan tanzatt n Lfattiḥa, umi isemma Taneldit :
- S yisem n Yakuc Amellay Amnahaɣ
- Tamayt i Yakuc, mass n umeɣrad
- Amellay amnahaɣ
- Agellid n wass n wesɣan
- D keč i nettmudu, ɣur-ek la ntetter tullin
- Welleh-aɣ s abrid amaɣud
- Abrid n wid imi tessugteḍ tinufa, ur d wid ɣef i terfiḍ, ur d immunaf
- Amin
1999 : Juhadi Elḥusin[beddel]
Aseggas umbeɛd, di 1999, yiwen uselmad umezruy Acelḥi n Ayt Baɛemran yudsen Sus di yiwet n tasnawit (Lycée) di tɣiwant n Anfa (Casablanca), di tmurt n Murakuc, Juhadi Elḥusin yga tasuqilt n Leqran akk s 114 ixfawen-is, ar tutlayt Tamaziɣt seld mraw (10) iseggasen n leqdic ilmend n wannecta. Yura-t s-isekkilen n taɛrabt, aken i d-yenna, anecta ixedm-it i waken a t-yefhem yal Amaziɣ n Maruk mi ara t-iɣer.
Di tmurt n Lezzayer, ass n 30 yunyu 2006, aɣmis Aɣmis Lmuǧahid yura belli taneɣleft iwezzla n ajjed atan yessufeɣ-d asuqel amaddu (complet) n Leqran, sɣur Ḥaǧ Muḥand Tayeb, Aselway usqamu ussin n tmezgidat (leǧwama) n temnaṭ (wilaya) n Tizi Wezzu. Anecta ad ifeɣ ar tizrigin (Imprimerie) n ugelid n tmurt n Arabi Sawudi, di Riyaḍ. Seld n waya, yuffad lḥal, ffɣend kra yexfawen (13 Ḥizb) n Leqran s taqbaylit as tizrigin aki dɣa n ugellid Fahd Ben Abdel Aziz Al-Sawud.
2003 (1424 h.) : Asuqel n ugellid Fahd[beddel]
Asuqel n Leqran di tizrigin n ugellid Fahd s dsaw n taswett n tneɣleft iwezzla n wejjed n tmurt n Lezzayer, ila-d s isekkilen n taɛrabt. Daɣen amur ameqqran n wawalen llan s taɛrabt, acu kan s umesli d tamṣukt taǧerrumit (structure grammaticale) n teqbaylit. Anza n Lfattiḥa, anagar isem-is iqqimen s taɛrabt, ula ṭaqa n wawalen-is s taɛrabt, ɣas ulamma tamawalt (vocabulaire) n taqbaylit, neɣ n tamaziɣt tezmer. Atan amek i yella useqel n Lfattiḥa :
- S yisem arebi deraḥman deraḥim.
- Aneḥmed rebbi atnecker, ad netta id bab netxelqit.
- Dereḥman deraḥim.
- Ass n lḥeq netta i d bab-is.
- D keč kan ara neɛbed, d keč kan i d-amɛiwen.
- Mlaɣ abrid i ṣewben,
- Abrid bwiḍ i tneɛmeḍ fell-asen
- Mači d widak k-isarfen, neɣ wid mu-ɛerqen iberdan
- Amin'
Amedya wayeḍ, d anza, umi qaren s teɛrabt El-ixlaṣ, asnuquel ar taqbaylit, mačči d win : Qul Huwa Llahu Aḥed. Yernu am Lfattiḥa, imesla-s d taɛrabt. A tnan :
- S yisem arebi deraḥman deraḥim.
- Ina-sen d netta id reb weḥdes
- D netta iḥuǧen lxelq-is
- Ur d ilul ur isɛi mmis
- Ḥed ur yelli d lmetl-is
Ma nezra, kra n ismal n uzeṭṭa n Internet, a naf kra n inzaten s Tmaziɣt, ladɣa wi d-ixedmen imaziɣen n Maruk. Amedya d tasuqelt n wanza El-ixlaṣ, imu semman Amuzzu. Atan wamek i t-tnuqlen imaziɣen n Sus, s tmaziɣt taqurant :
- S isem n Yakuc amellay amnahaɣ.
- Ini-d: Yakuc iga iyanen.
- Yakuc iga amaɣlal.
- Ur irew, ur it ittrew.
- D ur ili win ara igdun.
2007 : Ramḍan At Manṣur[beddel]
Asdawi d umedyaz Ramḍan At Manṣur, i yellan daɣen d aselmad n Takrura yesuqel Leqran at tutlayt tazwawt (taqbaylit) seld kraḍ (3) iseggasen d uzgen uqedec degs. Issufeɣ-it-id ar tizrigin 'Zyriab' n umyaru yettwasnen Yusef Nasib. Adlis deg-s 491 isebtaren, u yura s sin inagrawen isekkilen : Tifinaɣ akw d Talatint. Adlis a iffɣ-d s uḍebsi n CD-Rom.
.
Kra imedyaten n tṣurtin n Leqran[beddel]
Seg usmel: http://www.freemorocco.com/tamkardit-library/lexique_religieux_berbere_traduction_coran_amawal_ujjid.pdf
1-Taqsidt n Zakariyya slam fellas:
"K.H.Y.Ɛ. (1), d taqsidt n tmella n ugellid-ik ɣef uqeddac-is (lɛebd-is) Zakariyya (2), mi inuja Agellid-is s usuter uffir (3), yenna: (a y Agellid-iw : iɣsan-iw lwayit, u aqarruy-iw yecɛel (ucebbub-is) si ccib, u ur elliɣ ara a y Agllid-iw d ageswa mi ik i nessuter-aɣ(4)" [Maryem].
2-Taqsidt n El Isae:
"Tamanegt (seban) i win i yesnigen aqeddac-is (lɛebd-is) deg yi si lǧamaɛ aɣuddid ɣer lǧamaɛ ibaɛden i deg in-nemmer (nburek) tinilwin (ayen is i d yezzin), aken at neǧǧ ad iwali kra deg izmulen-nneɣ, d Netta id Amislay (i isellen) id Amiray (i yetwalin) (1)" [Al-Israe].
3-Taqsidt n sin n warraw n Adam:
"U eku-asen i d s tidett taqit/isalli n sin n warraw n Adam, yal yiwen degsen imudd asfel, yiwen degsen yetwaqbel (usfel-is), ma d waye-nni ur s yetwaqbel ara, (aneggaru agi) yennad :ar d ak enɣ-eɣ, yennad (waye-nni) : ebbi yetteqbal sɣur wid yellan d lmuttaqin (27) ma teleqeed afus-ik ɣuri aken a y itenɣe nekini ur n telaqeɣ ara ɣurek afus-iw iwakken ak enɣeɣ, (imi) tagadeɣ Allah Agellid n imeɣraden (28) smenyifeɣ ad tɛebbi ibekkaen-iw (dnubat-iw) d ibekkaen-ik, u ad tili deg at n tmest, u ayenni d ayen yeggunin wid yettelamen (29) dɣa tefka-as tnefsit-is ad ineɣ gmas, dɣa yenɣat, dɣa yuɣal deg/ger wid ixesen" [Al-Maida].
4-Taqsit n at lɣar:
"Mi erran yelmeyen ɣer lɣar, dɣa ennand:a y Agellid-nneɣ mudd-aɣ i d sɣur-ek tamella, u heggi y aɣ i d lewqama deg ayen iɣ yerza (10) dɣa nesɛueg imeuɣen-nsen di lɣar (nni) aas n iseggasen (11) sin akin nesker-iten id aken aner anwa ger snat n terbaɛin ara y ilin yeseb aken iwata takkit turfrint (exacte) n tɣimit-nsen (di lɣar-nni) (12) nekni nekku y ak id s tidett taqsi-nsen, nutni d ilmeyen felsen (umenen) s Ugellid-nsen u nerna-asen di tiddin nsen deg ubrid n ddin (13)" [Al-Kahf].
Tisuqilin n Leqran s tutlayt Tamaziɣt[beddel]


text:
Taɛebrit
Taɛebrit (עִבְרִית / ivrit) d tutlayt i ttmeslayen Israyliyen, taɛibranit tettekka deg tutlayin tisamiyin am Taɛrabt neɣ Tamharit.
Amezruy[beddel]
Nettat d tutlayt n wedlis n Wudayen, Tawrat. Mi d-keccmen Ibabyluniyen deg Jerusalem, taramit tuɣal yiwet seg tutlayin n wat Israyil. Ass mi d-keccmen at Ruman, Udayen ruḥen s lɣerba, u tutlayt nsen temmut akk...
Di tallit n sionism g turuft, imussnawen udayen ssidiren tutlayt-nsen, tura tuɣal-d d tutlayt tunṣibt n tmurt n wudayen akk d taɛrabt deg Israyil.
Tira[beddel]
- ẓer agemmay aɛebri
Yettuseqdac agemmay aɛebri di tira n tɛebrit. Dg-es llan tnayn uɛcrin n usekkilen. Nettat d agemmay abjed am agemmay aɛrab neɣ agemmay alibi (Tifinaɣ n zik). I Isekkilen-is d asusru n zik, asusru n ddin, d asusru n tura deg teɛbrit tisrayilt.


text:
The Wind That Shakes the Barley (asaru)
The Wind That Shakes the Barley ("Aḍu-nni ihuzzen tumẓin") d asaru wis 26 n Ubritani Ken Loach. Asaru-yagi issali deg wazal umahil-is, issali-t s igenni netta s timad-is. The wind that shakes the barley yewwi arraz n wuraɣ di tfaska n isura n Cannes 2006. Aṭas ahat iwehmen, ibaten s warraz agi amenzu maca yuklal-it usaru yagi xas akken issew tagwnitt s takriḍ, s imerẓi d idammen.
Tadyant teḍra di 1920 di tmurt n Irland mi tekfa turart n Hockey gar kra n imeddukal. Uraren, ḍsan, teddun ad kecmen s axxam mi id-iɣli fell-asen igenni. Ilaq ad nenni uqbel ad nekcem ar iɣuraf n tedyant d akken Irlandiyen fernen azarug di tefranin n dujember 1918. Syin, London terra yasen awal imiren imiren. Tuzen isardasen d igwlafen ar Iralnda akken ad tt-id err ar ubrid, akken ad teǧǧ ddaw uḍar-is imi tessekna-tt yagi.
Ihi d isardasen agi I yesserwin tagwnitt I ilmeẓyen-nni itturaren Hockey. ɣlin-d fell-asen amzun illa kra n win inɣan. Iseqsiyen s rregmat d ucennef. Tiyita, asfuti deg-sen d ucemmet deg uẓar nsen. Ula d ictiḍen ksen asen-ten ɣef tgarbuzin nsen. Ksen fell-asen sser. Ur asen ǧǧin acemmek !
Ameẓyan akw deg-sen, 17 d assegwass di ticett-is, mi testeqsan amek is iqqaren inna yasen-d isem-is s tirlundit, s tmeslayt-is. Isardasen igliziyen tugi a tent sseblaɛ tmurt imiren. Ggulen deg-s ad yinni isem-is s teglizit, netta igguma. Izga iqqar-d issem-is s tmeslayt-is. Ayagi ismaktay aɣ-d kra n tlufa ddren kra n Iqbayliyen deg issegwassen-nni I deg ihuz waḍu usammar idurar n tmurt nneɣ. Aṭas deg-sen ara ifriwsen mi ara walin deg ilemẓi, zzuɣren-t isardasen zdat imeddukal-is, zdat yemma-s tamɣart, skecmen-t ar yiwen udaynin ar tama n uxxam-is. Dinna qnent ar tasara, kkaten deg-s alami iselqef. Uragen imṭawen d idamen ɣef udem-is.
Akka I ibda usaru n Ken Loach. Akka daɣen ifɣen s adrar imezdaɣ n temnaṭ-agi di tmurt n Irlanda. Loach, s tezwart am tagi, isken-ed amek tettwaḥres tegwnitt ɣef Irlundiyen irefden abeckiḍ deg issegwasen n 1920. Injar-d abrid I tiṭ d wallaɣ iḍefren asaru akken ad gzun d akken Irlandiyen macci d irebraben. D tilawin d yeragazen d-ifɣen ɣef izerfan nsen, d agdud yugen ddel, yugin kennu, yugin azaglu.
Maca xas akken, llan imiren kra n Irlundiyen yugin ad refden amennuɣ s ubeckiḍ (am Iqbayliyen n yiḍelli d wassa !). Yiwen seg-sen d Damien, d amejjay, d-issalin tassadawit melmi-kan, yugi ad innaɣ. Irra ad iruḥ ar London ad ixdem di sbiṭar. Kra ɛerḍen imeddukkal-is ad iqqim ad innaɣ ar tama nsen « imi netta iɣra » ulac ! Izga ittargu tudart nniḍen di London u yuɣ abrid-is ar lagar ad iṭṭef tamacint.
Dinna, mi d-tewweḍ tmacint, iḥder I tikkelt tis snat I wamek ttbargizen Igliziyen di tmurt-is. Tamezwarut d ameddakel nni ines inɣan zdat wallen-is u tagi, tikkelt tis-snat, d issardasen nni imcumen diɣen I ikkarcen yiwen umɣar u sexnunsen-t, ssexmemin-t di lqaɛa. Ur as ǧǧin s yimi ur as ǧǧin s tyita.
Imiren, Damien igza d akken uffal ur ittara ara uzzal. Xas netta d amejjay u ibɣa ad isseḥlu imdanen, tamara terra-t ad ten iseqraḥ. Dɣa irna ar tama n gma-s Teddy akken ad d-yerr I tmurt-is ayen is kksen.
Aḍu nni ihhuzen irden d asaru ɣef umezruy macci d asaru n umezruy. D tamacahutt n wid ittanaɣen ɣef teɣdemt d izarfan nsen. Si tazwara ar tagara, asaru yagi immuceh-ed tawaɣit ddren imeɣnasen n Irland, d wamek ugaden, amek ttwacergen gara sen, amek ddren tamettant d tdukli. Kra n isuyas deg usaru yagi ur asent izmir ara leɛqel n umdan : sergagayent, ssefriwisent, sruyent, qqurent, qqariḥit.
Ayen walaɣ deg usaru yagi ihi d irgazen igren irebbi I tegrawla. D tialawin, xas di tili I beddent, maca ayen xedment ulac tagrawla ara t-yagwin, ulac tagrawla akw-ya ma ulac-itent.
Walaɣ diɣen iḥerkiyen, igumiyen, wid ifren iddarin ar tt-rres tegwnitt. Walaɣ diɣen kra, msakit ahat, d nniyyat u tecca-ten tqemmuct si tugdi u ssawḍen almi zenzen atmaten nsen xas akken ur tebɣin. Wallaɣ agdud illuẓ, yuḍen, iqarḥ-it usemmiḍ. Wallaɣ at-ci, imarkantiyen: azgen seg-sen xemten ur bɣin ara a tt-beddel, llan diɣen wiayaḍ seg sen ittaken idrimen akken ad tili tegrawla. Lḥasun d tirect, d atemmu akken nessen talsa.
Illa diɣen uzekka ibḍan imeddukal n yiḍelli. Llan wid innumen abeckiḍ almi ur zmiren ara ad t-sarsen. Illa diɣen ttrad mgal acengu yuɣalen gar watmaten. Llant tegwnatin anda yiwen « ilaq » ad ineɣ acengu. Ad t-inaɣ s imeṭṭi imi illa d ameddakul-is n yiḍelli. Di tiddet, ula d assa d ameddakkul, d takti n umennuɣ, d alugen n ttrad kan I ten ibḍan.
Asaru n Ken Loach iccur d tigwnatin am ti, d tidyanin n talsa di tizi n leḥris neɣ d tin n talwit. U anect-a I ikka s nnig isura nniḍen n ttrad I deg iṭarḍiq ukarṭuc di tazwara ar tagara. S tigzi yagi is id-iskar Loach asaru ines is yif wiyaḍ. Igza d akken ttrad d tadyant talsant u s talsa kan I izmer yiwen ad isken udem-is n tidett I wumi ḍlan wiyiḍ ambuxen imenɣi di baṭel
Yerna, ass-a, anda-t umgired gar urebrab d win yugin azaglu imi I sin redfen abeckiḍ ? Ula d Irlundiyen d-isken Ken Loach ar kra d irgazen ittnaɣen ɣef teɣdemt ar wiyaḍ d irebraben I yessefk ad ttwarzen. Timuɣliwin agi d tid seg ur izmir ad issukkes umennuɣ : ɣef tlelli id-illa neɣ ɣef useknu.
Di tlemmast n usaru, isenta Damien tamezyant-is ɣef yiwen uqrur, Chris, I ten izenzen. Chris illa idda yid-sen, innuɣ ar tama nsen maca ewwi-t uɣrum ar wanida ur inwi ara ad yaweḍ. Send ad itekki Damien amejjay ɣef znad inna yas : “ssarameɣ tuklal tmurt nneɣ amennuɣ-a nerfed fell-as”. Damien inɣa Chris. Akka I d illugan n ttrad, amdan isfeḍ gar wallen-is gma-s ma izga yas-d deg ubrid. Acku win irefden abeckiḍ, mi ara d-yerr ar gar wallen-is taɣawsa umennuɣ ittdarɣil. Ittwali kan ayen ilaq-en ad t yeg akken ad issiweɣ ar iswi umennuɣ-is, itettu ayen nniḍen u tikwal itecceḍ. Taluft n iswi deg umennuɣ tettmili macci drus n wuguren, acku akken ad yaweḍ ar iswi, win ittnaɣen, issefk ad iɛfes ɣef ul-is, ad ittu gma-s u ma ilaq ad t inaɣ ad t inaɣ. U di tegwnatin am tida, amdan ur essin ara tilisa-s, ur iẓri ara anda ilaq ad iḥbes anda ilaq ad iberrez. Ittwali acengu di myal win yugin as yaɣ awal, deg win yugin ad yaɣ tamuɣli-s. Akka I teḍra d Teddy d Damien, sin watmaten, ṭḍen yiwet n tebbuct, nnuɣen akken, lluẓen akken, ttwarzen akken. U yiwen wass, ihuz-ed waḍu umeslay gar IRA d London, Teddy inna « IH », Damien inna « UHU ». Amenzu iḥbes, wis sin ikemmel. U ewweḍ-d wass I deg d-gwra tudart n Damien gar ifassen n Teddy. Damien ilaq ad irfed ifassen-is u ad izenz imeddakul-is neɣ ad immet. Teddy, gma-s, d aḥellel deg-s acku macci kan ur ibɣi ara ad t-ineɣ iẓra d acuḍ, iẓra ulamek ara tt ixdem. Maca taluft tessaweḍ anida ur tesɛi tuɣalin ar deffir.
Yiwen wass, di tefrara, issufeɣ-d Teddy Damien ar ufrag u inɣa-t. Inɣa-t acku iɣil tessaweḍ tmurt-is ad teḥbes amennuɣ, iɣil ewweḍ iswi-s. Maca dacu-t yeswi di ttrad ɣef tlelli? D tilelli? D tamuɣli? D tikti?
Win iwalan asaru yagi ngagun yixfawen n wallaɣ-is. Ad yili yusa yas-d am lemri sdat wudem.
Asaru igarzen I wid ara t iwalin!


text:
1:1 Nekk yellan d ameqqran n tejmaɛt, i Gayus, f+ eɛzizen fell-i, i ḥemmleɣ s tideț.
1:2 Ay aḥbib-iw, ssarameɣ ṣṣeḥa-inek bxiṛ i tella, am tikli-inek deg webrid n Sidi Ṛebbi.
1:3 Feṛḥeɣ aṭas asm'akken i d-usan watmaten, mi d-ḥkan ɣef tideț yellan deg-k, d wamek i teṭṭfeḍ di tideț-agi s wul-ik.
1:4 Ulac lfeṛḥ ara yecbun m'ara sleɣ s warraw-iw teddun di tideț.
1:5 A win eɛzizen, d ayen yelhan i txedmeḍ seg wul yeṣfan i watmaten, ɣas d ibeṛṛaniyen i llan ;
1:6 ḥkan-d zdat n tejmaɛt ɣef leḥmala-inek. ayen yelhan daɣen ma terniḍ tɛawneḍ-ten s wayen i tzemreḍ iwakken ad kemmlen abrid-nsen ;
1:7 axaṭer ɣef ddemma n yisem n Lmasiḥ i ṛuḥen, yerna ugin ad qeblen lemɛawna n wid ur numin ara s Sidi Ṛebbi.
1:8 Ilaq-aɣ ihi a nesṭerḥeb yerna a nɛiwen imdanen yecban wigi, iwakken a nili d iqeddacen ara yemɛawanen yid-sen ɣef ddemma n tideț.
1:9 Uriɣ kra yimeslayen i tejmaɛt, meɛna Diutrif iḥemmlen ad idebbeṛ ɣef wiyaḍ, yegguma a ɣ-d-iḥess ur aɣ-yeḥsib ara.
1:10 Daymi m'ara n-aseɣ ɣuṛ-wen a d-sbeggneɣ akk ayen ixeddem ! Iheddeṛ fell-aneɣ yir imeslayen akk-d lekdub, ula d atmaten yugi ad yesṭerḥeb yis-sen, wid yebɣan ad sṭerḥben yis-sen, yețțaggi-yasen yerna yessufuɣ-iten si tejmaɛt.
1:11 Ay aḥbib, ur țɛanad ara wid ixeddmen cceṛ meɛna ɛaned wid ixeddmen lxiṛ. Win ixeddmen ayen yelhan, n Ṛebbi ; ma d win ixeddmen cceṛ ur yessin ara Ṛebbi.
1:12 Ma d Dimitriyus țcekkiṛen-t akk medden, yerna tideț tețban-ed deg-s, ula d nukni nenna-t-id yerna teẓriḍ ayen i d-neqqaṛ ț-țideț.
1:13 Aṭas i mazal a k-t-id-iniɣ lameɛna ur bɣiɣ ara a k-t-id-aruɣ di tebṛaț.
1:14 Ssarameɣ qṛib a nemẓer iwakken a nehḍer.
1:15 Qqim di lehna ! Atmaten meṛṛa țsellimen-d fell-ak. Ula d kečč sellem ɣef watmaten akk, mkul yiwen s yisem-is.


text:
Nelsun Mandela
Nelsun Rulihlahla Mandela (susru s xhosa [xoˈliːɬaɬa manˈdeːla]), ɣef ayed isem n tamadla-s « Madiba », ilul ass Mois invalide (ulyu) di Mvezo[1] (Tadukkli n Tafriqt n Unẓul). Yemmut ass di Johannesburg, d-argaz n Uwanek n Tafriqt n Wenẓul ; yella deg iɣellaten imezrayen n Imenɣi mgal anagraw aserti n apartheid uqbel ad yuɣal aselway n Tagduda n Tefriqt n Wenẓul seg 1994 ar 1999, sakin des tifranin timezwura tiɣelnawin war beḍḍu n iri deg l'umezruy n tmurt agi.
Nelsun Mandela yekcem ar Uswir Aɣelnaw Aferkan (ANC) deg ussegwas 1944, iwakken ad i nnaɣ mgal aɣmar aserti n tadersi tamellalt dɣa abeṭṭu n iran i t-seṭṭef taneggarut agi. Yuɣal d-abugaṭu, i ttekki ar ubellen war takriḍt mgal isuḍaf n apartheid, id i yesexdem anabaḍ n Ukabar Aɣelnaw seg 1948. Deg useggwas 1960, ANC yuɣal d-amegdul ; daɣen, abellen Amelwi ur d-yettak ara igmaḍ yelḥan, Mandela yesnulfa-d ageṭṭum aserdas n ANC, Umkhonto we Sizwe (Uzzal n uxtuc n uɣlan), deg useggwas 1961. Xedmen timhalin n wesfata mgal isgulaf izuyaz d-iserdasen. Ass n , yetweḥbes sɣuṛ lbulis n Tafriqt n Unẓul s-timula n CIA (Tafullut Talemmast n Umel), daɣen ḥekmen-as i lḥebs d imuhal n tmara alamma d lmut deg uẓmaẓ n Rivunia. Imir, y-uɣal d-azamul n ubellen i tulut n iran dɣa yermes tadhelt tagraɣlant i temɣeren.
Sakin 27 iseggwasen di lḥebs deg tiwtilin tiweɛṛanin, erran-as tilelli i Mandela ass n , sakin, aneggaru-agi yeḥuded amsuɣal d ustug s unabaḍ n uselway Frederik de Klerk. Di 1993, yermes (s de Klerk) arraz Nubel n talwit acku sseḥbesen (sin yidsen) deg talwitanhil n apartheid dɣa ssersen-d llsisan n Tafriqt n Wenẓul tamegdayt tamaynut[N 1].
Sakin tukkit i wɛeṛen anda de Klerk d-netta ssinefen ṭrad taɣarimt gar imuɣlen n apartheid, wid n ANC dɣa wid n Inkhata s-uneɣmar zulu, Nelsun Mandela y-uɣal aselway aberkan amezwaru n Tafriqt n Wenẓul di 1994. Yenheṛ tasertit n umsuɣal aɣelnaw gar iberkanen d-imellalen ; yennaɣ mgal tirgaddiwin tudmisin, lamaɛna yestehzi amennuɣ mgal SIDA, yellan deg tallit n urnay deg Tafriqt n Wenẓul. Sakin lmanda awḥid, yekkes iman-is deg tameddurt tasertit turmidt, lamaɛna i kemmel arfad azayez i Uswir aɣelnaw aferkan maca i kemmel ad i ssiẓer tifuliwin-is.
Yeddukel sakin deg aṭas tiddukliwin n ubellen mgal tileqqi nneɣ sida, yetwerfed ar usertatu n tigemmi tucrikt n talsa[1], Yeqqim d-yiwen udem deg umaḍal yetsmeḥsesen ɣef usentel n Izerfan n Wergaz dɣa yetwali am baba-s n Tafriqt n Wenẓul agetiri d amegday ummid, semman-as « aɣlan taslit n wenẓar », ɣas ma tamurt yesɛa weṛead igna n tirgaddiwin tudmisin, tussdiwin timettiyin dɣa tuqqla ɣer timɣiwan.
Tizmilin[beddel]
- ↑ 1.0 1.1 Tuccda n uɣewwar n {{Azday web}} : les paramètres
urlet
azwelsont obligatoires (url : http://www.sahistory.org.za/people/nelson-rolihlahla-mandela).
Cite error:
tags exist for a group named "N", but no corresponding
tag was found, or a closing
is missing


text:
Irland
Irland (Éire s tutlayt tirlandit, neɣ Ireland s teglizit), d yiwet ger tigzirin tibritaniyin, tezgad deg umalu n Britanya tameqqrant, ger agaraw n Aṭluntik d Ilel n Irland. Azar n wawal Irland ikad seg wawal irlandi Ériu neɣ Éire (d isem n tyakuct n zik, unti n Yakuc neɣ Rebbi) ak° d wawal agirmani land ("akal").
Irland tebḍa af snat n tigduda: tigduda n Irland, i yellan d tamurt tillelit, akw d Irland n ugafa, i mazal ger ifassen n Tigelda Iduklen n Britanya Tameqqrant d Irland n Ugafa.
Tigzirt n Irland tesɛa azal n 6 n imelyunen imezdaɣ, af le.fsan n 2006. Garasen 4,2 imelyunen n tigduda n Irland (1,6 imelyunen di tmanaɣt Dublin), d 1,7 imelyunen n Irland n ugafa (600 000 di tmanaɣt Belfast)


text:
Accueil > Kabylophonie > Amsawal n ulhim (V)
Amsawal n ulhim (V)
lundi 23 janvier 2012, par - 15
Bulla:- Ad ixlu Ṛebbi axxamt-ik ! Ad isseɣli taxembirt-inek [1] af usiǧǧew inek ! Ṛebbi ad iɣleq tiḥuna-k issedrem kra yellan n walzazen [2] illan din ! Axi meqqar, mmel-iyi-d d acu ara tzenzeḍ i uwessar anda ussan-is nsan, tazmert tfuk, tudert tqerreb ar uwetu-s (terme) ? D acu n tḥilett tessexdameḍ mgal yid-s u s wacu, ay Ulhim, i tzemreḍ att-teṭfeḍ ?
Ulhim:- Iberdan issawaḍen awessar ar txessart-is qwan. Laɛdez tetteg derwes [3] i tẓallit i uwessar; ṭṭmaɛ ittkellix-as af ṛemḍan ak ttaggalt [4]; tindemmit [5] af tidfiyin [6] it-ifuten at-ḍerrefen ar tufɣa n laɛqel. Mi ur zmiren ad qablen tirga n teḍfi [7] ad serreḥen i asugen [8] ixerbacen [9] ak d isexlumen [10] yesjegḥen [11] u s taɣrit [12] ur d-ḍerrunt. Tidmi [13], iḥiṭṭaken [14] neɣ daɣ ttagaden lmut neɣ att-id-sɛaraḍen [15] iwessura segmaren [16] s ɣur n lexṣaṣ n taflest [17] deg iman nsen u daɣen si tamella [18] n Sidi Ṛebbi.
Bulla: - Anti tiddas [19] i tessexdameḍ mgal imrabḍen ixuniyen [20]? Anta tillit [21] i tettheggiḍ i ixelwiyen [22] ak d ixelwiyen ixuniyen [23]?
Ulhim: - Ttnaɣeɣ-ten s uḥizi [24]. Asekran yiɣil ad yaf ddwa taḥenact [25] deg tissit n lexmaṛ, acrab i lɛiwaḍ at-iseḥlu, at-isekkeṛ u ad yawi taṛḥwit-is. U daɣen am ubuhyut (solitaire), iɣemmeqen iman-is deg uḥizi ines yettuɣal-as d ṛṛhaǧ. Yiɣil yufa arazuɣ [26], yak abuhyut ulac acengu [27] ines imnejli neɣ tuli tiḥerci-s af uḥizi. Imerwalen [28] agi gan sɣur menwala di dunnit d imdanen yestufan [29]. Ɛennuɣ tidmiyin ak d tirga n timudmin [30] timerɣuyin [31]. Sendageɣ degsen beqqu n tlawin. Ma ixus ur ssawḍeɣ ara akken aten sɛarqeɣ, asen smireɣ cihwa [32] tismin [33], aḥennak [34] ar tagara, d akud [35] i d ameddakel-iw. Sganayeɣ anafag [36] -nsen u seɣlayeɣ-d fellasen ddɛan ttnammit: "tiɣersi n wul" d tifucal [37], wala tidett, taɛli, d uneli n nesfel-iten ceɣben ussan imenza.
Bulla: - Ad imnaɛ Ṛebbi si tḥila-nwen, is-yenna Bulla ! A Sidna Ɛisa di laɛnaya-k, seffi-d [38] tijemmaɛin, yernu tiqerracin-nwen yessenger lqewwa tesɛam ! Maca, ulac dɣa ula d yiwen n uterras ara tagadem ?
Ulhim: - D acu ara nagad seg umdan, takemmict n uɣebbar, itteftutusen yal ass, alamma yeɣli ?
Bulla: - Amek ? Ula d imeɣrasen [39] ihanen, u mmuten af udem n Ṛebbi, ur tent-ttagadem ara ?
Ulhim: - Yak d iterrasen am wiyaḍ ugar af wiyaḍ. Ur ten nettugad ara . Maca nettagad ineɣlas [40] iɣ d-ittqeddimen s leYɛid fellasen s uḥernin [41], i tesɛam ara tama nsen., tbaddayen ar ɣursen u ttsebbiren-ten [42]. U daɣen, netkakray tamelsa [43] , yelli-s n igenwan, ɣef anta, tiḥerci nneɣ ur tezmir a tt-teṭṭef. Illa yiwen lxelq nettkakri-t, issexlaɛaɣ u nettqadar-it: wagi d Sidna Ɛisa. Lberhan-is ɣur-s lqewwa, imi issaweḍ ad yer d ulac tanezmart-iw [44] u issaweḍ ad isellek gar iffassen-iw iziɣeren [45] iɣdimen [46] i ṭṭefeɣ di lɛarc n rreḥma (anda wid isfan ttrajun ad yas Sidna Ɛaisa) d imeṭṭafen u iḥebbaren (captifs et inquiets)!
Bulla: - Ihi ulac kra ara tekakrim ḥaca netta (Sidna Ɛisa)?
Ulhim: - Bexla Sidna Ɛisa amasiḥ, ulac win nugad di txelqit. Γef demma-s iḥettem-aɣ lḥal a neddu u a nesaɛef akken ilzem ineḍfaren-is; widak nni it-iḥubben, wid it-id-yessebdaren, wid yettcehhiden s yisem-is, wid yettseddiqen af yisem-is. Wammag kra n wid ixellun iman-nsen, ur illa degsen kra n lxuf. Kra n uterras af ugmer [47] ur yettili d amnay n tidett. Ayen-din n tikal isen-nekcem ar tmezgida [48] i lawan n tẓallit d ikerriren [49], u nzeraɛ ger imekdiyen [50], ikfilen [51] n timterwit [52], d wemxallef ! Ger imrabḍen ula d nutni, nzeraɛ aḥennak (orgueil), aqejmar [53] beqqu n ibuɣaren [54]. U nutni di tẓallit d ukerrer, nettaray i tidmiwin [55] nsen nebbec-iten, nesḥaraj-iten [56] wa mgal [57] wayeḍ, nettɛammir ul nnsen d ccek ak d lkeṛh, asakan [58] n umrabeḍ mgal amrabeḍ, ṭaleb mgal ṭaleb [59], adekkar [60] mgal adekkar....
Mi yella akk wanect-agi, Bulla iṭerḍeq seg imeṭṭawen. Ulhim, iḍsa-d u isdewet [61] segmi lwali [62] yeɣli seg imeṭṭi.


text:
Puella Magi Madoka Magica
Puella Magi Madoka Magica (魔法少女まどか☆マギカ, Mahō Shōjo Madoka Magika?, Magical Girl Madoka Magica) (2011) d yiwen u manga shôjo/magical girl (unuɣ yettembiwilen n Japun) ig yura Gen Urobuchi.
Agzul
Deg temdint n Mitakihara, yiwet teqcict n 12 iseggwasen akk d-temdakwelt-is Sayaka Miki mugrent yiwen u mexluq (isem-is Kyubey) i sent idisumren yiwen ugatu akken ad uɣal-ent ttiqcicin teseḥḥirin (Magical Girl), i wakken ad nnaɣ-ent tiseḥḥarin n diri, acku d nutenti id yeskaray-ent deewessu deg umḍal. Yiwen w-ass, tusa-d yiwet n teqcict tamaynut ɣer uɣeṛbaz andi teqqar Madoka. Taqcict agi ur-tebɣa-ara at'teǧ attuɣal taqcict taseḥḥart. Ass id Ytes Madoka atteqbel agatu n Kyubey, tfaq-ed belli tudert n teqcict taseḥḥart ur-tushil-ara...


text: Kabyle(i) 1 Di tazwara yella win yellan d Awal n Ṛebbi, yella akk-d Ṛebbi, d nețța i d Ṛebbi. 2 Si tazwara, yella akk-d Ṛebbi, 3 kullec yețwaxleq seg-s; deg wayen meṛṛa yețwaxelqen, ulac ayen ur d-nekki ara s ɣuṛ-es. 4 Deg-s i tella tudert; tudert-agi tella ț-țafat i yemdanen. 5 Tafat tețfeǧǧiǧ di ṭṭlam, yerna ṭṭlam ur ț-iqbil ara. 6 Yella yiwen wergaz yețwaceggeɛ ed s ɣuṛ Ṛebbi, argaz-agi isem-is Yeḥya; 7 yusa-d ad yili d inigi n tafat iwakken imdanen meṛṛa ad amnen s cchada-ines. 8 Mačči d nețța i ț-țafat, nețța yusa-d d inigi n tafat. 9 Tafat-agi ț-țafat n tideț, tusa-d ɣer ddunit iwakken aț-țecṛeq ɣef yal amdan. 10 Win yellan d Awal n Ṛebbi yella yakan si tazwara di ddunit, imi d nețța i ț-ixelqen lameɛna ddunit ur t- teɛqil ara. 11 Yusa-d ɣer lumma-s lameɛna nețțat ur t-teqbil ara. 12 Ma d wid i t-iqeblen yumnen yis, widak iɛuzz-iten, uɣalen d arraw n Ṛebbi, 13 mačči seg wemdan i d-lulen, mačči s lebɣi n tnefsit neɣ s lebɣi n wemdan, lameɛna d Ṛebbi i sen-yefkan tudert tajdiṭ. 14 Win akken yellan d Awal, yuɣal-ed d amdan, iɛac gar-aneɣ, yeččuṛ ț-țideț akk-d ṛṛeḥma. Nețweḥḥid di lqeḍra i d-yefka Baba Ṛebbi i Mmi-s awḥid. 15 Yeḥya iched-ed fell-as zdat lɣaci yeqqaṛ : D nețța ɣef i wen-d-nniɣ : win ara d-yasen deffir-iw yezwar-iyi-d axaṭer yella uqbel ad iliɣ. 16 Yesseṛwa-yaɣ s lxiṛat-is, lbaṛaka ɣef tayeḍ. 17 ccariɛa tusa-d s ufus n Sidna Musa, ma d ṛṛeḥma ț-țideț usant-ed s Sidna Ɛisa Lmasiḥ 18 Yiwen ur yeẓri Sidi Ṛebbi, Mmi-s awḥid yellan ɣuṛ-es, d nețța i ɣ-t-id isbeggnen. 19 Atah wamek i geched Yeḥya asmi i d-ceggɛen ɣuṛes lḥekkam n wudayen si temdint n Lquds. Ceggɛen-d ɣuṛes tajmaɛt n lmu-qedmin akk-d yemṛabḍen n at Lewwi akken a t-steqsin, nnan-as : Anwa-k keččini ? 20 Yenna-yasen tideț mbla tuffra : Mačči d nekk i d Lmasiḥ! 21 Rnan steqsan-t : Anwa-k ihi ? D kečč i d nnbi Ilyas ? Yeḥya yenna-yasen : Xaṭi mačči d nekk. Nutni rnan nnan-as : D nnbi i telliḍ ? Nețța yerra-yasen : Xaṭi! 22 Rnan ḥeṛsen-t nnan-as : Anwa-k ihi ? Ilaq a nerr lexbaṛ i wid i ɣ-d-iceggɛen. D acu i teqqaṛeḍ ɣef yiman-ik ? 23 Yeḥya yenna-yasen : Nekk d win akken ɣef i d-yenna nnbi Iceɛya : ț-țaɣect tețɛeggiḍ deg unezṛuf : Heggit abrid i Sidi Ṛebbi! 24 Wid i d-yusan ɣuṛ-es i gellan di tejmaɛt n ifariziyen, 25 rnan steqsan-t nnan-as : Imi ur telliḍ ara d Lmasiḥ neɣ d nnbi Ilyas neɣ d nnbi nniḍen, iwacu ihi i tesseɣḍaseḍ lɣaci deg waman ? 26 Yeḥya yerra-yasen : Nekk sseɣḍaseɣ-kkun deg waman; yella gar-awen yiwen ur t-tessinem ara, 27 usiɣ-ed uqbel-is, lameɛna ur uklaleɣ ara ad fsiɣ ulamma d lexyuḍ n warkasen-is. 28 Annect-agi meṛṛa yedṛa di taddart n Bitanya ɣer tama n cceṛq n wasif n Urdun anda i gesseɣḍas Yeḥya lɣaci. 29 Azekka-nni, Yeḥya iwala Sidna Ɛisa iteddu-d ɣuṛ-es, yenṭeq s ṣṣut ɛlayen : Atan Izimer n Ṛebbi, d win ițekksen ddnub n ddunit. 30 Fell-as i wen-d-nniɣ : « a d-yas yiwen, zwareɣ-t-id meɛna yella uqbel a d iliɣ.» 31 Nekk s yiman-iw ur ẓriɣ ara anwa-t meɛna usiɣ-ed ad sɣeḍseɣ deg waman akken a t-issinen wat Isṛail . 32 Atan wayen i d-yenna Yeḥya Aɣeṭṭas fell-as : Walaɣ Ṛṛuḥ iqedsen iṣubb-ed seg igenni s ṣṣifa n tetbirt yers-ed fell-as. 33 Nekk ur ẓriɣ ara belli d nețța, meɛna Sidi Ṛebbi i yi-d iceggɛen iwakken ad sɣeḍseɣ deg waman, yenna-yi-d : « Aț-țwaliḍ Ṛṛuḥ iṣubb-ed seg igenni, a d-yers ɣef yiwen wergaz, d nețța ara yesɣeḍsen imdanen s Ṛṛuḥ iqedsen. » 34 Ayagi d ayen i ẓrant wallen-iw, daymi i d-cehdeɣ fell-as qqaṛeɣ : « Argaz-agi d Mmi-s n Ṛebbi.» 35 Azekka-nni, Yeḥya mazal-it dinna nețța d sin seg inelmaden-is. 36 Akken i gwala Sidna Ɛisa iɛedda-d, yenna-yasen : Atan izimer n Ṛebbi! 37 Mi slan i imeslayen-agi, inelmaden-nni tebɛen Sidna Ɛisa. 38 Sidna Ɛisa mi geẓra tebɛen-t-id, yezzi-d ɣuṛ-sen, yenna-yasen : D acu tebɣam ? Nutni nnan-as : Ṛabi ( yeɛni : a Sidi), anda tzedɣeḍ ? 39 Yenna-yasen : Ddut yid-i aț-țeẓrem. Inelmaden-nni ddan yid-es, ẓran anda yezdeɣ. Aț-țili d ṛebɛa n tmeddit, qqimen yid-es armi yekfa wass. 40 Andriyus, gma-s n Semɛun Buṭrus d yiwen seg inelmaden-nni i gtebɛen Sidna Ɛisa m'akken i sen-d-yehdeṛ fell-as Yeḥya; 41 iṛuḥ uqbel ɣer gma-s Semɛun, yenna-yas : Nufa Lmasiḥ! Win i gextaṛ Ṛebbi. 42 Andriyus yewwi Semɛun ɣer Sidna Ɛisa. Akken i t-iwala Sidna Ɛisa, imuqel-it yenna-yas : Kečč i d Semɛun mmi-s n Yunes. Sya d asawen aț-tețțusemmiḍ Sifas yeɛni : Buṭrus. 43 Azekka-nni, Sidna Ɛisa yeqsed ad iṛuḥ ɣer tmurt n Jlili. Deg ubrid yemmuger-ed Filibus, yenna-yas : Ddu-d yid-i! 44 Filibus, d yiwen si taddart n Bitsayda, anda akken zedɣen Buṭrus d Andriyus. 45 Syenna Filibus yeẓra-d Natanahil, yenna-yas : Nufa win ɣef i d-yehdeṛ Sidna Musa di ccariɛa, win akken i ɣef d-xebbṛen lenbiya. D Ɛisa, mmi-s n Yusef n taddart n Naṣaret. 46 Natanahil yerra-yas : Amek, yezmer a d-iffeɣ wayen yelhan si taddart n Naṣaret ? Filibus yerra-yas : Eyya-d aț-țwaliḍ s wallen-ik! 47 Sidna Ɛisa mi gwala Natanahil iteddu-d ɣuṛ-es, yenna : Atah yiwen n wat Isṛail n tideț, ulac deg-s leɣdeṛ. 48 Natanahil yenna i Sidna Ɛisa : Anda i yi-tesneḍ ? Sidna Ɛisa yerra-yas : Uqbel a k-d-yessiwel Filibus, mi telliḍ ddaw n tneqleț, walaɣ-k-in! 49 Dɣa Natanahil yenna-yas : A Sidi, kečč d Mmi-s n Ṛebbi! D agellid n wat Isṛail! 50 Sidna Ɛisa yerra-yas : Tumneḍ imi i k-d-nniɣ walaɣ k-in seddaw n tneqleț; sya ɣer zdat aț-țeẓred ayen yugaren annect-a! 51 S tideț qqaṛeɣ-awen : aț-țwalim igenni yeldi, lmalayekkat n Sidi Ṛebbi țțalint țṣubbunt sennig Mmi-s n bunadem.


text:
Accueil > Kabylophonie > kunwi d nekni (III) et fin
kunwi d nekni (III) et fin
mercredi 25 avril 2012, par
Uday ass-a, yuɣal yuli leqder-is, yekkes fell-as lbaṭṭel, (yekkes-it af yiman-is) d ddel. Anida yedda, ittuqder, ittwaḥemmel, yenɛez. Aɛraven uɣalen seg webdil n wid ɛefsen ddawa-t-sen iḍelli, maca ulac agdud ara yesɛeddin ayen i sɛeddan wat Israël. Ayen sɛeddan d ayen isɛedda Sidna Yub, maca sebren, ar ass-a d iṣebbaren i llan. Sidna Yub agi qqaren-d at zik: idder netta "qelɛen-d yeɣsan-is", ssura-s tettrib, taksumt-is tettmir weḥdes netta yedder. Timuḥqranit d lbaṭṭel annect bɣun qqimen ad uɣalen ad ksen, maca ur ad tekkes ara iman-is alamma tbeddeḍ-d ar ɣer-sen aten-temḥuḍ a bnadem. Illa wawal deg umedya: "taɛkkazt ad ak-tterquɣ ernu-as aseḥlelli". Imaziɣen s lekmal-nsen ur llan ara di miḥyaf i yeblan udayen, ur wwin ara tamuḥqranit, maca imaziɣen azaglu yuder-iten s ddaw uberrani n ṛuman; mačči sbedden aḍabu i yeddan af ufus-nsen i yɛeddan d imnekcem : arumani, afniq, aɛrab, aterki, afransis. Yezga di tmurt-nsen, mi yeffeɣ yiwen ad d-yuɣal wayeḍ, s nnuba id-ttasen. Aten-ikellex, aten-yesgen u asen-yini : " kunwi d nekni yak yiwen udrum deg id nefruri, yyawt kan a nget yiwen wexxam nneɣ ! ". Assagi yuɣal uzaglu nniḍen, d win n ddin ak d tmeslayt i srekben ɣef tẓallit, i s iɣ-ttkellixen aɛraben-awal neɣ imtɛarben ttemtɛarbin. Rran-asen aleggam n tsusemi am aten-id-yali wawal s tutlayt n tmaziɣt deg uzniq. Seg asmi id yeffeɣ imnekcem afransis i tnayen usettin; Ɛudden tura dayen mi nnuɣen kan sebɛa iseggasen, ssufɣen afransis, ifuk lhemm fell-asen. Akken yeffeɣ ufransis yuɣal-d win niqal ɛudden d gmat-sen. "A nak ulac lexdiɛa ger watmaten", id qqaren at zik. Uɣalen dɣa wiggi yerran iman-nsen d tarwa taɛerbit timnekcemt si zzman n Ɛuqba Unafaɛ id yewwin aqwran id isbanen "tafat i imaziɣen" (akka id nnan). Seg imiren, i tnayen usettin, nnan-asen : tura kunwi uɣalet rrif "a nezzi i tesqamut a nečč " d nekwni i d imezwura, awen-d-neǧǧ tisigert, yaxi "Aɛrab yezwar amaziɣ zzat n Yillu". Iqqim waɛrab i tesqamut issegra-asen-d iɣsan d uḥettiten am yiḍan. Seg imiren, yenna-asen: "tura kunwi d nekni yiwen laṣel",yiwet n ljedra, i deg d-nefruri, ilaq a nesduklet adrum d yedles. Yak ssawḍen armi i sen-id-nnan :"kunwi tusam-d si Lyaman tacerqit". Wagi it-id-yennan d Buxerruba Muhemmed Ben Brahim (Huwar Bumedyen) netta d lewzi-ines Lmulud Nat Belqasem. Tura azgen n lqern uya mazal lla tebbin deg-sen akken ad gen akk am nutni, ad sawalen awal-nsen, ad ǧǧen meṛṛa laɛwayed -nsen, tid id izegren yal d lqern. Ihi, ma tebɣam ad tfehmem: sebba n lkerh n waɛraben ar wudayen acku ugin ad beddelen ddin-nsen s win n nnbi Muḥemmed aɛrab. Waqila lɣecc d uɣunzu i ten-izedɣen aɛraben ar imaziɣen am wagi n wudayen, axater ugin ad beddelen iles d laɛwayed s tid n CCerq Alemmas.
TFUK


text:
Tazemmurt
Tazemmurt, d ttejṛa n tawsit Ulea n twacult n uleaseae. Yetwesfulleḥ deg aẓiyen n unezwu agrakal i ugummu ines, azemmur, yetaken zzit i ḥemmelen aṭas medden.
Tazemmurt tetwassen sɣur imaṣriyen n zik ugar n 20 timiḍiwin uqbel tallit tamasiḥit. Daɣen, d-yiwet deg leḥcawec i bderen aṭas deg Tibibelt. Seg Taglest, tazemmurt d azamul n temdint n Atena dɣa n taṛebbit-is. Asfulleḥ n tzemmurt teccɣel deg umaḍal 8.6 imelyunen ihektaren i tafarest n 17.3 imelyunen n iṭunen n izemran.
Tazemurt d aseklu id ittajen azemmur. Illa di yal n tmurat nallel alemas (méditerranéen).
Tţajad atas zit (zit u zemmur).
Qqarend tzmer a tedder azal n 3000 isuggasen.
Tazemmurt di Tmurt n Iqbayliyen[beddel]
Deg tmurt n Yeqbayliyen, azemmur yesɛa azal ameqqran. Timizar n Yeqbayliyen ččurent d azemmur, i nesxdam ama i wucci ama iw zenzi deg leswaq.
DYa Tamurt n Yeqbayliyen tettwasen s uzal ifkan imezdaY-is iw zemmur d lYela-s. Aṭas n twaculin i yebdan ttheggint iman-nsent akken ad fɣen ɣer lexla ad d-leqḍent azemmur. Aseggas-agi, xas akken lɣella –agi teslek-as i tizzitt n uzemmur i s-yefkan tiyita ilindi, maca ur temniɛ ara deg iɣamacen. Tallit iwedjiben as tiniḍ d aseɣzef n unebdu, ula d tiqit n lehwa ur d-gli yas asmi d-tekcem. Ayen yeǧan azemmur yeqqim kan akken yella deg kra n imekwan, ladɣa deg iẓuṛaṛ anda tizmrin ulac anda ara d-summent tiqit n waman. Lḥebb d ameẓyan am cilmun, taglimt-is tekmec ɣef yiɣes. Atas deg-s ur yeṭṭif ara iman-s sufella n tzemmurt. Yefruri-d ɣer lqaɛa uqbel ma ad yebb. Deg kra n tɣiwanin n Bgayet, imdanen bdan yuɣ lḥal ajmaɛ n lɣella-nsen. Imezdaɣ n taddart Tiban, d-yezgan di tɣiwant n Sidi Ɛic, fɣen ɣer lexla ddeqs aya. Atas deg-sen nnan-d d akken aseggas-agi bdan uqbel lawan alqaḍ n uzemmur. Sebba ten-yeǧan ad bdun ajmaɛ n lɣella-agi d lḥammu id d-yessefrurin yak azemmur ɣer lqaɛa. “Leqwaɛi n tzemrin yak ssan-t uqbel lawan. Senttif ad d-nejmeɛ aya-gi yellan, wala ma neǧat iḍaɛ”, id d-ennan kra n imezdaɣ d-nmuger.
Deg kra n tɣiwanin n twilayt n Tizi Wezzu, tizemrin ur sefrahen-t ara. Ifurkawen yettawiten waḍu. Llan-t kra ur d-eǧin-t ula d aɛeqqa. Dagi, tiwaculin mazal ur ɛnin-t ara ad d-sufɣen-t ttawilat sexdamen-t deg tallit-agi. Imextafen, tisennajin lak d lbican mazal-iten nnejmaɛen deg imekwan-nsen. Anda yegget lxir, imdanen fɣen, akken kan iɛedda ugeffur, ad cerwen leqwaɛi n tzemrin-nsen w’ad ksen tizzuyin d yemɣan nniḍen yegman ddaw neɣ tama n isekla. Ayen ara sen-yessishlen ajmaɛ n lɣella-nsen.
Di tama n Tubiret, imdanen yeffeɣ laɛqel mi walan iɣamacen n iweǧ iben ikemlen taɣart i wayen yellan yuɣ lhal yeqqur, yuɣal-iten-id rruḥ deg mi d-esawa, acku tugdi mazal-itt deg wulawen. Ula d nutin ur ttzuxxun ara aseggas-agi s lɣella ara d-awin.
Read more at http://www.depechedekabylie.com/ddk-tamazight/145421-lella-n-uzemmur-deg-tuddar-n-leqbayel.html#YeEr7sFhRY5cIdzO.99 https://upload.wikimedia.org/wikipedia/commons/thumb/1/10/Olive-tree-fruit-august-0.jpg/220px-Olive-tree-fruit-august-0.jpg


text:
Taluksemburgit
Tutlayt taluksemburgit d nettat ay d tutlayt taɣelnawt n Luxemburg seg wass n 24 Fur'ar' 1984, yernu ttmeslayen-tt di tmiwa merr'a n tmurt-agi tamecṭuḥt am wakken ay tt-ttmeslayen di tmiwa n Fransa akk d Biljik ay iqerben ɣer Luxembourg.
Taluksemburgit tefruri-d si tutlayt tajirmanit di lqern wis 4 n Sidna Aisa (germanique, d tutlayt taqburt n Lalman i seg ay d-tefruri ula d talmanit), tutlayt n Luxembourg tuɣal isker ay temgerrad (temxallaf) ɣef tutlayt-nni tajaddiwt ay tt-id-yefkan, alammi ay tuɣal ass-a, aṭas n Walmaniyen ur fessus ara fell-asen ad tt-fehmen ma yella slan-as. Win yettmeslayen talmanit yezmer ad yeɛqel awal-a neɣ awal-adi, neɣ yezmer ad yefhem amek tebna kra n tefyirt (phrase) s tluksemburgit -akken ay yezmer Walmani n kra n tama "ad yefhem" tantala (dialecte) talmanit n kra n tama nniḍen- d acu kan, tikwal win yettmeslayen talmanit tikwal iweḥḥel-d d kra n wawalen akk d tefyirin ur nelli d tijirmaniyin yernu sseqdacen-tent di tluksemburgit, dɣa d anect-nni ay sen-yesseɛraqen ad fehmen tutlayt-a akken ilaq lḥal, ala kan ma lemden-tt si swadda.
Agbur
Acḥal ay tt-yettmeslayen[beddel]
Di Luxembourg, tutlayt-a d nettat ay ttmeslayen qrib akk imezdaɣen n tmurt, dɣa tesɛa din azal n 290.000 n yemsiwlen (locuteurs). D acu kan, llan diɣ di Luxembourg wazal n 110.000 n yiberr'aniyen ay izedɣen yernu qeddcen di tmurt-a yernu yal ass keccmen-d wazal n 65.000 n yemdanen nniḍen si Fr'ansa akk d Biljik akken ad qedcen di Luxembourg yernu tuget meqqren deg-sen ur ttmeslayen taluksemburgit, ur tt-fehhmen, d acu kan, anabaḍ n Luxembourg yesselmad tutlayt-a ama i yimeqqranen ay izedɣen di tmurt-a neɣ i warraw n wigi asmi ara kecmen s aɣerbaz aɣelnaw. Di Fr'ansa, anda ay ttmeslayen taluksemburgit di tmiwa n Thionville akk d Diddenuewen, di Lorraine, xas ma yella ulac addun (recensement) ɣef wacḥal ay tt-yettmeslayen ad ilin wazal n 30 neɣ n 40.000 n yemdanen ay tt-yesseqdacen di tmiwa-ya. Ma di Biljik, anda ay ttmeslayen taluksemburgit di tama n Arlon neɣ Areler Land, ad ilin wazal n 25.000 n yemdanen ay tt-yessnen.
Tagnit n tluksemburgit deg yisuḍaf (leqwanin)[beddel]
Di Luxembourg, xas ma yella taluksemburgit tesɛa amkan n tutlayt taɣelnawt, anabaḍ n Luxembourg d tafr'ensist kan ay yesseqdac di tira n yisuḍaf (leqwanin), d acu kan, anect-a ur d as-yekkis ara i tluksemburgit ad tettuseqdac deg yinurar merr'a yerzan tadbelt (administration) akk d teɣdemt (justice), yernu iqeddacen ay iqeddcen deg yinurar-agi tewwi-d fell-asen merr'a ad issinen ad ɣren u ad arun u ad mmeslayen taluksemburgit. Ma di Biljik, yessebded-d Useqqamu n Tmetti Tafr'ensiswalt n Biljik (Conseil de la Communauté Francophone) yiwen n usaḍuf di 1990 i lmend n weḥraz akk d wesnerni n tutlayin tiẓiyanin (régionales), dɣa seg yimir-n ay d-sbedden Aseqqamu n Tutlayin Tiẓiyanin akken ad d-yelhu d wuguren merr'a yeqqnen ɣer tutlayin-a, yernu taluksemburgit d yiwet si tutlayin i yes d-yelha useqqamu-yagi. Ma di Fr'ansa, ulac akk d acu n uẓayer (statut) ay tesɛa tutlayt taluksemburgit.
Asselmed-ines[beddel]
Di Luxembourg, d taluksemburgit ay d tutlayt n usselmed deg yelmaten n yigerdan (jardins ḍenfants), ma deg uɣerbaz amenzu, xas ma yella aḥric meqqren seg uselmed yettili-d s talmanit, ttilint diɣ kra n tnegwa (matières) ay sselmanden s tluksemburgit. Di tesnawit (lycée), iḥebbes welmad n tluksemburgit yernu tutlayt-a tettuseqdac kan di kra n temsirin tisensanin (cours pratiques). Ma di tesdawit, taluksemburgit ur tettuselmad, ur tettuseqdac d tutlayt n usselmed, ala kan deg wannanen (stages) n wid ara yuɣalen d iselmaden deg yelmaten n yigerdan neɣ deg yiɣerbazen imenza neɣ diɣ wid yeqqaren ɣef tsekla taluksemburgit. Yuɣ lḥal, taluksemburgit sselmaden-tt diɣ i yimeqqranen, ama i yiqeddacen iberr'aniyen akk d i yiminigen neɣ i yiqeddacen iluskemburgiyen ay ixuṣṣen di tutlayt-a. Di tmurt n Biljik, tutlayt tamenṣabt n usselmed d tafr'ensist, d acu kan, aṭas seg wid yettmeslayen taluksemburgit di tmurt-a a yessuturen ad tekcem tutlayt-nsen s aɣerbaz, yernu deg yiwen n welma n yigerdan n tama-ya, atni a ttaɛraḍen yiwen n wahil (programme) n usselmed s tutlayt taluksemburgit. Aṭas n yimeqqranen ibiljikiyen ara yettnadin diɣ ad lemden taluksemburgit, ladɣa wid ara iqeddcen di Luxembourg, d acu kan, asselmed-nsen yettemlili-d uguren imi tikwal d iselmaden ay d-ilehhun yid-sen d wid ur neẓwir ara aṭas di tluksemburgit. Ma di Fr'ansa, tutlayt taluksemburgit qrib tɣab akk seg wahilen n usselmed n tmiwa i deg ay tt-ttmeslayen. Tutlayt-a sselmaden-tt kan deg yiwen n uɣerbaz alemmas yernu s tin kan n tarmit (expérimentalement), yernu imḍebbren n yiɣerbazen n tmiwa-ya fkan ugar n wazal i uselmed n talmanit. D acu kan, simmal ara ttnernin yimeqqranen ara ilemmden taluksemburgit ula di Fr'ansa, imi aṭas deg wigi d wid diɣ ay ixeddmen di Luxembourg (azal n 31.000 n yemdanen di 1997).
Taluksemburgit deg yimediaten*[beddel]
(*)médias
Di Luxembourg, tella yiwet n terga taɣelnawt, RTL Letzebuerg, tettmeslay ala kan s tluksemburgit, tesskan-d ahilen yemgerraden (ir'upur'ṭajen, tisgilin, isallen, atg.) yernu tesɛa tasɣent (ddur') s wazal-is deg wesnerni n tutlayt taluksemburgit ama di tmurt-a, ama berr'a i tlisa, imi ay nezmer ad naf tagra-yagi ula deg ugensa (satellite). Llant diɣ tregwa n rr'adyu ay yettmeslayen s kra ara yekk wass s tluksemburgit. Xas ma yella amur meqqren seg yeɣmisen s talmanit ay d-iteffeɣ yernu ulac iɣmisen n tluksemburgit ay d-iteffɣen yal ass neɣ yal ddur't, iɣmisen n tutlayt talmanit akk d tefr'ensist sseddayen-d imagraden s tluksemburgit. D acu kan, llant diɣ kra n tesɣunin ay d-iteffɣen ala kan s tluksemburgit yernu sya ɣer da ad d-yeffeɣ diɣ wedlis amaynut s tutlayt-a.
Taluksemburgit d tutlayt mecṭuḥen s waṭas ger n tutlayin ay s-d-yezzin, d acu kan, tessaweḍ ad d-tekkes amkan-is di tdamsa (économie) imi ass-a, aṭas n yiberr'aniyen ara tt-ilemmden, yernu attan a tneǧǧer' abrid-is cwiṭ, cwiṭ akken ula d nettat ad tuɣal d tutlayt n yedles, am tutlayin nniḍen.
Tamselyut[beddel]
- imedyazen Sɣur Omar MOUFFOK


text:
Title: hamid inerzaf
Duration: 0:00
Submited by: admin
Category: chelha groupe
Added on: avril 14th, 2011
Tags: Abdellah Asemlal, Ahmed Amayno, ait laati, ait laman, ait omarg, Ali Chouhad, amarg fusion, Amawas, Amazigh, Amazigh Souss, amnay, Amomni Tounarouz, amrakchi, Amssfalki, andam, asseli, beznkad, Bnat Irsmouken, bnat oudaden ;amayno, Bnat Outaleb, brahim Asli ;Khadija Tihihit, brahim ayissar oudad, chamekh, chelha, demssiri, demssiria, Driss Et Saida, elfoua abdellah, Fatima Tabaamrant, Fatima Tanirte, Fatima Tochtoukte, Hafida, haj belaid, Hamid Amnay, Hamid Inerzaf, Hanafi, Hassan Ayissar, Hassan Aylal, Hassan Idbasaid, Hicham Aazri, Hicham El Wali, Hichame et Hanane, Idriss Et Tamont, imghran, issemghoren, isslan n souss, izenzaren ;abdelhadi igot, Jamaa Amrakchi, Jamal Elbaz, kabira Tabaamrant, Karima Tamayourt, Khadija Tafoukt, lahcen, Lahcen Bizenkad, lariach, lawbaz, mazigh Souss, Mohamed Asaadi, Mohamed Assyad, Mohand ;Tanerte, Moulay Ahmed Ataliani, Noujoum Tata, oudaden, oussman, outajajt, outaleb, tachinouit, tachlih, tamazight, taouss, Tofitri, yissar
Rating:
Loading ...
Views: 5 303 views


text:
1:1 Nekk Bulus amceggeɛ n Ɛisa Lmasiḥ, s lebɣi n Sidi Ṛebbi amsellek-nneɣ akk-d lebɣi n Ɛisa Lmasiḥ i deg yella usirem-nneɣ,
1:2 i gma-tneɣ Timuti f+ i d-ṛebbaɣ di liman am mmi n tideț, lbaṛaka, ṛṛeḥma ț-țalwit a k-d-țțunefkent s ɣuṛ Sidi Ṛebbi Baba-tneɣ akk-d Ɛisa Lmasiḥ Ssid-nneɣ.
1:3 Akken i k-nhiɣ uqbel ad ṛuḥeɣ ɣer tmurt n Masidunya qqim di temdint n Ifasus f+ iwakken ur tețțaǧǧaḍ ara kra n yemdanen ad slemden ayen i gxulfen tikli di liman,
1:4 ini-asen ad xḍun i tmucuha f+ d umeslay n zzux ɣef yizuṛan n tjaddit ur nețfaka, ayagi yețțawi-d lehduṛ ur nesɛi lfayda i ɣ-issebɛaden ɣef liman d lebɣi n Sidi Ṛebbi.
1:5 A sen-tiniḍ annect-agi iwakken a d-tessakiḍ deg wulawen-nsen leḥmala yeṣfan, ad ithedden lxaṭer-nsen yerna ad sɛun liman n tideț ɣer Sidi Ṛebbi.
1:6 Llan kra n yemdanen ffɣen i webrid, țmeslayen kan ɣef wayen ur nesɛi lmeɛna.
1:7 Bɣan ad slemden i wiyaḍ ccariɛa n Sidi Ṛebbi, nutni s yiman-nsen ur fhimen d acu i d qqaṛen ur fhimen ayen i sselmaden.
1:8 Neẓra belli ccariɛa n Sidi Ṛebbi d ayen yelhan ma yella netbeɛ-iț akken ilaq,
1:9 meɛna ilaq daɣen a nẓer belli ccariɛa n Sidi Ṛebbi ur d-tețțunefk ara ɣef ddemma n iḥeqqiyen meɛna tețțunefk-ed ɣef ddemma n yemcumen, i wid iɛuṣan Ṛebbi, i imejhal, i imednuben akk-d wid ur nețțak ara lqima i wayen iqedsen, wid ur nețqadaṛ ara Ṛebbi, wid ineqqen imawlan-nsen akk-d iqettalen,
1:10 i wid yeffɣen i webrid, i wat lɛaṛ, i wid itjaṛen deg waklan akk-d i ikeddaben, i wid ur nețțaṭṭaf ara deg wawal-nsen neɣ wid yețxalafen aselmed n tideț i wen-d yețțunefken.
1:11 Akka i gella di lexbaṛ n lxiṛ i yi-d-ițțunefken, i d-isbegginen tamanegt n Sidi Ṛebbi ameɣlal.
1:12 Ad ḥemdeɣ Ɛisa Lmasiḥ Ssid-nneɣ i yi-isǧehden, i yi-fkan laman iwakken ad iliɣ d aqeddac-is, yextaṛ-iyi-d ad iliɣ d aqeddac-is
1:13 ɣas akken zik regmeɣ-t yerna qehṛeɣ wid yumnen yis. Meɛna iɛfa-yi axaṭer imiren ur ẓriɣ ara d acu xeddmeɣ imi mazal ur sɛiɣ ara liman deg ul-iw.
1:14 Tura ṛṛeḥma-s tameqqrant ters-ed fell-i s liman d leḥmala yellan deg-s.
1:15 Awal-agi d awal n tideț yuklalen ad ițwaqbel s lekmal-is : « Ɛisa Lmasiḥ yusa-d ɣer ddunit iwakken ad isellek imednuben ».
1:16 Iḥunn-ed fell-i nekk yellan d amednub ameqqran iwakken a d-isbeggen ṛṛeḥma-s yerna ad iliɣ d lemtel sya ɣer zdat i wid ara yamnen yis ad sɛun tudert n dayem.
1:17 I ugellid n dayem, ameɣlal ur țwalint wallen, win yellan d yiwen, i nețța tamanegt d lɛezz si lǧil ɣer lǧil ! Amin !
1:18 A Timuti a mmi, a k-weṣṣiɣ ɣef wayen i d-caren fell-ak s ɣuṛ Ṛebbi si zik. Eṭṭef deg imeslayen-nni, sseǧhed iman-ik di liman s wul yeṣfan tedduḍ akken ilaq,
1:19 axaṭer kra n yemdanen nniḍen wexxṛen i tikli yeṣfan armi i sṛuḥen liman-nsen.
1:20 Llan gar-asen ?imni d Alixandru f+ sellmeɣ-ten i Cciṭan iwakken ad ẓren amek i tdeṛṛu d wid ireggmen Sidi Ṛebbi.
2:1 Ayen i ɣef ara kkun-weṣṣiɣ di tazwara, ḥemmdet cekkṛet Sidi Ṛebbi, ssuturet di tẓallit, deɛɛut ɣuṛ-es ɣef yemdanen meṛṛa.
2:2 Deɛɛut ɣef yigelliden d wid akk yeṭṭfen imukan n lḥekma iwakken a nɛic di lisser ț-țalwit, a nḍuɛ Sidi Ṛebbi s lḥeṛma d leqdeṛ.
2:3 Ayagi d ayen yelhan, d ayen iɛeǧben i Sidi Ṛebbi amsellek-nneɣ,
2:4 axaṭer yebɣa imdanen meṛṛa ad issinen tideț yerna ad țțuselken.
2:5 Yiwen n Ṛebbi i gellan, yiwen umcafeɛ daɣen i gellan ger yemdanen d Ṛebbi ; amcafeɛ-agi, d Ɛisa Lmasiḥ
2:6 i gefkan iman-is d asfel i leslak n yemdanen meṛṛa. D wagi i d țțbut i d-yefka Sidi Ṛebbi di lweqt-is ;
2:7 daymi i d-țțuceggɛeɣ iwakken ad beccṛeɣ, ad slemdeɣ i leǧnas ibeṛṛaniyen ayen yeɛnan liman ț-țideț. Ayen akka i d-qqaṛeɣ ț-țideț mačči d lekdeb.
2:8 Bɣiɣ ihi ad ilin di mkul amkan yergazen ireffden ifassen ɣer Ṛebbi s wul yeṣfan, mbla lɣecc d yir axemmem.
2:9 Akken daɣen i glaq ad xedment tilawin, ad ilint s llebsa isseṭren, ad sɛunt lḥeṛma d neyya, ur țzewwiqent acebbub-nsent, ur țcebbiḥent iman-nsent s ddheb, s tɛeqcin akk-d llebsa ifazen,
2:10 meɛna ad cebbḥent iman-nsent s lecɣal yelhan, akken ilaq ad xedment tilawin yețḍuɛun Sidi Ṛebbi.
2:11 Ilaq-as i tmeṭṭut aț-țḥesses i uselmed s tsusmi d wannuz.
2:12 Ur qebbleɣ ara aț-țesselmed tmeṭṭut neɣ aț-țdebbeṛ ɣef wergaz meɛna aț-țețsusum ( ur d-teggar ara iman-is ).
2:13 Axaṭer d Adem i d-yețwaxelqen d amezwaru d wamek i d-terna ?ewwa ; f+
2:14 mačči d Adem i geɣwa Cciṭan meɛna d ?ewwa i wumi ikellex f+ armi i tɛuṣṣa Sidi Ṛebbi,
2:15 lameɛna aț-țețțusellek s tarwa-s f+ ma tețțeddu s ṣṣfa d neyya di liman d leḥmala.
3:1 ?-țideț mi qqaṛen : « ma yella win yebɣan ad yuɣal d amdebbeṛ di tejmaɛt d ayen yelhan i gețmenni ».
3:2 Lameɛna amdebbeṛ di tejmaɛt ur ilaq ara ad afen deg-s lɣaci wayen ara s-d-ssukksen, ilaq ad yesɛu yiwet n tmeṭṭut kan, ad yili d win iḥekkmen deg iman-is, d aɛeqli, d win iteddun s ṣṣwab. Ilaq ad yili d win yesṭerḥiben deg wexxam-is, d win izemren ad isselmed awal n Ṛebbi ;
3:3 ur yețțili ara d asekṛan neɣ d amčaqlal meɛna ad yili d aḥnin d imhenni. Ur ilaq ara ad iḥemmel idrimen ;
3:4 ilaq daɣen ad yissin amek ara idebbeṛ ɣef wexxam-is, arraw-is ad ilin d wid yețțaɣen awal yerna a t-țqadaṛen.
3:5 Axaṭer ma yella walebɛaḍ ur yezmir ara ad idebbeṛ ɣef wexxam is, amek ara idebbeṛ di tejmaɛt n Sidi Ṛebbi ?
3:6 Amdebbeṛ di tejmaɛt ur ilaq ara ad yili d ajdid di liman di Ɛisa Lmasiḥ, m'ulac a t-yekcem zzux, aț-țedṛu yid-es akken tedṛa d Cciṭan. f+
3:7 Ilaq ula d wid ur numin ara s Ɛisa Lmasiḥ a d-cehden fell-as s lxiṛ ur țțafen ara deg-s wayen ara s-d ssukksen, iwakken ur iɣelli ara di tecṛektin n Cciṭan.
3:8 Iqeddacen n tejmaɛt daɣen ilaq ad sɛun leqdeṛ, ad ilin d irgazen iteṭṭfen deg awal-nsen, ad xḍun i tissit n ccṛab akk-d rrbeḥ n lexdeɛ.
3:9 Ilaq ad ḥerzen s wul yeṣfan lbaḍna n liman i d-yețwakecfen.
3:10 Ilaq ula d nutni ad țwajeṛben di leqdic-nsen, m'ur ufin ara ayen ara sen-d-ssukksen imiren zemren ad qedcen di tejmaɛt.
3:11 Ula ț-țiqeddacin n tejmaɛt ilaq ad sɛunt lḥeṛma, ur țmeslayent ara cceṛ ɣef wiyaḍ, ad ilint ț-țiɛeqliyin, ț-țid i ɣef yella lețkal ɣef kullec.
3:12 Iqeddacen n tejmaɛt ilaq ad sɛun yiwet n tmeṭṭut kan yerna ad ḍebbṛen ɣef yexxamen-nsen d warraw-nsen akken ilaq.
3:13 Axaṭer wid iqeddcen ɣef tejmaɛt akken ilaq, ad yali leqdeṛ-nsen ad nnernin di liman yerna ad sɛun lețkal d ameqqran di Ɛisa Lmasiḥ.
3:14 Uriɣ-ak-n meṛṛa annect-agi ɣas akken ssarameɣ a n-aseɣ ɣuṛ-ek,
3:15 iwakken ma ɛeṭṭleɣ ur n-usiɣ ara aț-țissineḍ amek i glaq aț-țedduḍ deg wexxam n Sidi Ṛebbi i gellan ț-țajmaɛt n Ṛebbi yeddren. Tajmaɛt-agi, ț-țigejdit i ɣef ters tideț.
3:16 S tideț acḥal meqqṛet lbaḍna n Lmasiḥ yellan d sebba n liman-nneɣ : win akken i d-yusan s ṣṣifa n wemdan, i ɣef d-icehhed Ṛṛuḥ iqedsen, tɛeǧǧbent deg-s lmalayekkat, yețwabecceṛ i leǧnas, umnen yis di ddunit meṛṛa, yețwarfed s tmanegt tameqqrant ɣer igenwan.
4:1 Ṛṛuḥ iqedsen ixebbeṛ-ed ɛinani belli deg ussan ineggura, aṭas ara iwexxṛen ɣef liman di Lmasiḥ, ad tebɛen wid i ten-ițɣuṛṛun s uselmed i d-yețțasen s ɣuṛ leǧnun.
4:2 A ten-ɣuṛṛen wat sin wudmawen yețbecciṛen lekdeb, wid iwumi yemmut wul am akken yețwaqqed s useffud.
4:3 Imdanen-agi bɣan ad ḥeṛṛmen zzwaǧ akk-d kra n leṣnaf n lmakla, lameɛna Sidi Ṛebbi ixleq-ed kullec iwakken wid yumnen yis yessnen tideț, a t-ḥemden a t-cekkṛen.
4:4 Ayen akk i d-ixleq Sidi Ṛebbi yelha, ur ilaq ara a nerr kra di rrif, acu kan ilaq a t-ncekkeṛ ɣef wayen i ɣ-d-ițțak,
4:5 axaṭer ayen akk i d yețwaxelqen iṣeffu-t wawal n Ṛebbi akk-d țẓallit.
4:6 Ssefhem-asen ayagi i watmaten iwakken aț-țiliḍ d aqeddac yelhan n Ɛisa Lmasiḥ, sseǧhed iman-ik di liman s wawal n Sidi Ṛebbi d uselmed n tideț i ttebɛeḍ s wul yeṣfan.
4:7 Ma ț-țimucuha n temɣaṛin ur nesɛi ara lmeɛna i gxulfen liman, ḍeggeṛ-itent akkin fell-ak. Issin amek ara telḥuḍ deg ubrid n Sidi Ṛebbi .
4:8 Tazzla deg wannar d ayen yelhan meɛna tenfeɛ i lǧețța kan, ma ṭṭaɛa n Sidi Ṛebbi tenfeɛ i kullec axaṭer deg-s i tella tudert n tura akk-d ț-țin i d-iteddun i ɣ-iwɛed Sidi Ṛebbi.
4:9 Awal-agi d awal n tideț yuklalen ad ițwaqbel ɣer yemdanen meṛṛa.
4:10 Ma d nukni nețɛețțib iman-nneɣ iwakken a neǧhed di liman, imi nețkel ɣef Sidi Ṛebbi Illu-nneɣ yeddren yellan d amsellek n yemdanen meṛṛa abeɛda wid yumnen yis.
4:11 Atan wayen i ɣef ara tweṣṣiḍ imdanen d wayen ara sen-teslemḍeḍ.
4:12 ?uṛ-ek a k-iḥqeṛ yiwen imi meẓẓiyeḍ di leɛmeṛ, meɛna ili-k d lemtel ger wid yumnen s yimeslayen-ik, s tikli-inek, s leḥmala-inek, s liman-inek ț-țezdeg n wul-ik.
4:13 Sɛedday lweqt-ik di leqṛaya d ubecceṛ d uselmed n wawal n Ṛebbi i wiyaḍ, alamma usiɣ-en.
4:14 Ur țțaǧa ara di rrif tikci i k-d-ițțunefken s ṛṛeḥma n Sidi Ṛebbi d yimeslayen s wayes i d-caren fell-ak di tejmaɛt mi ssersen ifassen-nsen fell-ak imeqqranen n tejmaɛt.
4:15 Err ddehn-ik ɣer wayagi txedmeḍ-t akken ilaq, iwakken imdanen meṛṛa ad walin amek i tețnerniḍ di tikli-inek di Lmasiḥ.
4:16 ?ader ɣef yiman-ik d wayen i tesselmadeḍ i wiyaḍ, ma tkemmleḍ akken, d leslak ara d-tawiḍ i keččini akk-d wid i k-yesmeḥsisen.
5:1 Ur țlummu ara ɣef wemɣaṛ s leɛyaḍ, meɛna nhu-t am akken d baba-k ; enhu daɣen ilmeẓyen am akken d atmaten-ik,
5:2 tamɣaṛt am yemma-k, tilmeẓyin am yessetma-k, s wul yeṣfan.
5:3 Qadeṛ tuǧǧal f+ telhuḍ ț-țid yeḥwaǧen lemɛawna.
5:4 Ma ț-țid yesɛan dderya neɣ dderya n warraw-nsent, ilaq d nutni ara d-yelhun yid-sent, akka ara d-sbeggnen ṭṭaɛa-nsen ɣer Sidi Ṛebbi m'ara rren lxiṛ i imawlan-nsen, ayagi d ayen i gɛeǧben i Sidi Ṛebbi.
5:5 Taǧǧalt i gellan weḥd-es ur nesɛi win ara ț-țirefden tețkel ɣef Sidi Ṛebbi tdeɛɛu ɣuṛ-es tețḥellil-it am yiḍ am ass.
5:6 Ma ț-țaǧǧalt yeṭṭafaṛen zzhu n ddunit, tinna temmut ɣas mazal-iț tedder.
5:7 Atah wayen i ɣef ara tweṣṣiḍ tuǧǧal iwakken ur d-yețțili ara wayen ara sent-d-ssukksen.
5:8 Ma yella win ur nɛawen ara at wexxam-is abeɛda imawlan-is, atan yeǧǧa liman, yuɣal akteṛ n win ijehlen.
5:9 Taǧǧalt ilaq aț-țesɛu sețțin n iseggasen di leɛmeṛ-is iwakken a ț-tɛawen tejmaɛt, ilaq aț-țili tezweǧ yiwet n tikkelt kan.
5:10 Ilaq aț-țili tețwassen s lecɣal-is yelhan, ț-țin iṛebban arraw-is akken ilaq, isṭerḥiben deg wexxam-is, issarden iḍaṛṛen n iqeddacen n Sidi Ṛebbi ; treffed imeɣban, txeddem lxiṛ.
5:11 Meɛna ur qebbel ara i tejmaɛt aț-țɛawen tuǧǧal meẓẓiyen di leɛmeṛ, axaṭer m'ara bɣunt ad ɛawdent zzwaǧ zemrent ad ǧǧent abrid n Lmasiḥ ;
5:12 s wakka ad xedɛent lɛahed-nni i fkant i Sidi Ṛebbi.
5:13 Yerna m'ur sɛint ara ayen ara xedment, ad țcalint seg wexxam ɣer wayeḍ mačči kan imi ur sɛint ara ccɣel, meɛna ad kettṛent deg yimeslayen ur nesɛi lmeɛna, ad ggarent iman-nsent deg wayen i tent-yexḍan.
5:14 Ihi bɣiɣ ad nhuɣ tuǧǧal meẓẓiyen di leɛmeṛ ad ɛawdent zzwaǧ, ad sɛunt dderya, ad lhint d yexxam-nsent iwakken iɛdawen ur țțafen ara ayen n diri ara hedṛen fell-asent.
5:15 Axaṭer llant seg-sent tid i geffɣen i webrid n Ṛebbi tebɛent abrid n Cciṭan.
5:16 Ma tella tin yumnen tesɛa tuǧǧal i s-yețțilin, d nețțat i glaq a tent tɛiwen iwakken ur țțilint ara ț țaɛkumt i tejmaɛt, akken daɣen tajmaɛt aț-țizmir aț-țɛiwen tid ur nesɛi ara win ara tent-irefden.
5:17 Imdebbṛen n tejmaɛt ixeddmen ccɣel-nsen akken ilaq uklalen ad țwaxelṣen s zzyada abeɛda wid yenneɛtaben deg ubecceṛ d uselmed.
5:18 Axaṭer tira iqedsen nnant-ed : Ur țțara ara takmamt i wezger yesserwaten, f+ yura daɣen : Axeddam yuklal lexlaṣ-is. f+
5:19 Ur qebbel ara win ara iccetkin ɣef wemdebbeṛ n tejmaɛt anagar ma ḥedṛen sin neɣ tlata inagan ara d-icehden fell-as.
5:20 Ma d wid idenben, lumm-iten zdat medden meṛṛa iwakken ula d wiyaḍ ad aggaden.
5:21 Di leɛnaya-k ɣef wudem n Ṛebbi d Sid-nneɣ Ɛisa Lmasiḥ akk-d lmalayekkat yețwaxtaṛen, deg wannect-agi meṛṛa ur xeddem ara lxilaf ger yemdanen.
5:22 Ur țɣawal ara aț-țesserseḍ ifassen ɣef yiwen, ur țekki ara di ddnubat n wiyaḍ ; ḥader iman-ik, qqim d azedgan.
5:23 ?ef ddemma n weqṛaḥ n tɛebbuṭ-ik i k-issefcalen, ur tess ara kan aman lameɛna sew ciṭṭuḥ n ccṛab.
5:24 Llan kra n yemdanen ddnubat-nsen țbanen-d uqbel ad țțuḥasben, llan wiyaḍ ddnubat-nsen ur d-țbanen ara imiren kan.
5:25 Akken daɣen i d-țbanen lecɣal lɛali, ma d lecɣal n diri ur zmiren ara ad qqimen ffren.
6:1 Wid yellan d aklan yumnen s Lmasiḥ ilaq ad ẓren belli imɛellmen-nsen uklalen leqdeṛ, iwakken ur ițwargam f+ ara yisem n Sidi Ṛebbi, ur kkaten ara medden deg wayen i nesselmad.
6:2 Wid yesɛan imɛellmen i gețțamnen s Lmasiḥ ur ilaq ara ad kksen fell-asen leqdeṛ imi d atmaten-nsen i llan, lameɛna ad qedcen fell-asen seg ul imi d wid yumnen s Lmasiḥ, d wid eɛzizen ara yesfayden si leqdic-nsen. Atah wayen ara tweṣṣiḍ d wayen ara teslemdeḍ :
6:3 win ara yeslemden ayen ixulfen liman-nneɣ, ur neqbil ara awal imqeddes n Ssid-nneɣ Ɛisa Lmasiḥ,
6:4 yeččuṛ d zzux ur yessin kra ; iḥemmel ad ikețțeṛ awal, yețnaɣ ɣef ddemma n yimeslayen. Seg wannect-agi i d-itekk umennuɣ, tismin, lekfeṛ d ccekk,
6:5 imeslayen nsen ur țfakan ara axaṭer ččuṛen s yir ixemmimen teɛṛeq-asen tideț, ɣilen s ṭṭaɛa n Sidi Ṛebbi ara uɣalen d imeṛkantiyen.
6:6 ?-țideț abrid n Sidi Ṛebbi yețțawi-d rrbeḥ ameqqran, meɛna ma yella nesteqniɛ s wayen nesɛa.
6:7 Axaṭer ur d-newwi yid-nneɣ acemma ɣer ddunit, akken daɣen ur nezmir a nawi acemma yid-nneɣ m'ara nemmet.
6:8 Ihi ma yella nesɛa ayen ara nečč d wayen ara nels, ilaq a nesteqneɛ.
6:9 Ma d wid yettabaɛen cci n ddunit ɣellin deg ujeṛṛeb akk-d tfextin n yir ccehwat n tnefsit-nsen, i gețțawin imdanen ɣer txeṣṣart akk-d nnger.
6:10 Axaṭer ṭṭmeɛ n idrimen d sebba n kra n wayen yellan diri-t. Llan kra i gtebɛen cci-yagi n ddunit, ffɣen i webrid n Lmasiḥ, ḍuṛṛen tiṛwiḥin nsen, sseɣlin-d lhemm ɣef yiman nsen.
6:11 Ma d kečč ay aqeddac n Sidi Ṛebbi ssebɛed iman-ik ɣef wannect agi meṛṛa, nadi ɣef lḥeqq d ṭṭaɛa, liman, lmaḥibba, ṣṣbeṛ d wannuz.
6:12 Sseǧhed iman-ik deg umenɣi ɣef liman, eṭṭef di tudert n dayem i ɣer k-d-issawel Sidi Ṛebbi, asm'akken i d-cehdeḍ s wayen tumneḍ zdat yemdanen meṛṛa.
6:13 A k-weṣṣiɣ zdat Sidi Ṛebbi i d-yețțaken tudert, zdat Ɛisa Lmasiḥ i gcehden ɣef liman akken ilaq zdat Bunṭus Bilaṭus.
6:14 Tbeɛ lewṣayat-agi, iwakken aț-țeqqimeḍ d azedgan, ur a k-d-issukus yiwen kra alamma d ass n Ssid-nneɣ Ɛisa Lmasiḥ
6:15 ara d-yuɣalen di lweqt i d-ihegga Sidi Ṛebbi awḥid Bab n tezmert, Agellid n igelliden d Ssid n ssyadi,
6:16 win yeddren i dayem, i gellan di tafat ur yezmir yiwen aț-țyaweḍ, ulac win i t-iwalan neɣ i gzemren a t-iwali. I nețța tamanegt ț-țezmert i dayem ! Amin.
6:17 Weṣṣi imeṛkantiyen n ddunit-agi iwakken ur ssemɣaṛen ara iman-nsen, ur țkalayen ara ɣef cci n ddunit ur nesɛi laman, meɛna ad țeklen ɣef Sidi Ṛebbi i ɣ-d-ițțaken lxiṛ s tugeț iwakken a nili di lfeṛḥ.
6:18 Weṣṣi-ten ad xeddmen lxiṛ, ad ilin d imeṛkantiyen s lecɣal lɛali, ad țseddiqen mbla cceḥḥa, ad bḍun d wiyaḍ ayen sɛan.
6:19 S wakka, ad jemɛen i yiman-nsen agerruj yelhan i wussan i d-iteddun iwakken ad sɛun tudert n tideț.
6:20 A Timuti eɛzizen, eḥrez ayen i tlemdeḍ, ssebɛed iman-ik ɣef yimeslayen ur nesɛi lmeɛna, ɣef yimennuɣen yeɛnan tamusni n lekdeb.
6:21 Wid i gtebɛen tamusni-agi, sṛuḥen liman-nni i sɛan di Lmasiḥ. Ṛṛeḥma n Sidi Ṛebbi aț-țili yid-wen !


text:
Accueil > Kabylophonie > Kunwi d nekni (II)
Kunwi d nekni (II)
dimanche 22 avril 2012, par - 1
Mi wwḍen ar din, ṭṭfen akal i yufan yeqqim d asuki, d lmecmel. Ufan kra n igebliwen d imeksawen d tqeḍɛiyin n wulli, kkaten tizemmarin, wiyaḍ lhan d leḥruz ak d tẓallit deg lejwamaɛ. S yedrimen i wwin yidsen, uɣen tiqwirin n igebliwen ifalisṭiniyen. Di tejamɛt n leǧnas yedduklen (U.N) twufeq-iten, tebuṭṭa asen-weqmen tamkant anida ara yidiren waygar-asen di dunnit. Qimen dinna, semman-as i tmurt nni Israël. Nutni, yuɣ lḥal ɛacrin n leqrun-yagi i d-ffɣen seg wakal n afalastini, dehmen-ten-id irumanen zik. Segimiren, i mmɣen hujren af temmura n dunnit meṛṛa, maca, anda i wḍen ad sbedden timezgida-nsen, tayeḍ ma reclen (zewjen) ttmeṭṭut ur nella ara ttudayt am nutni; am nettat d tarwa ara d-sɛu. Dayen i si ṭṭfen armi ur ngiren ara ɣas ayendin n leqrun i yezrin. Yal n tikelt ara ẓallen ad inin : "qqabel ma yebɣa Yillu ar Yarusalem"; armi d ass i d-yeḍra s tidett. Seg useggas n alef u tesaɛ meyya tmanya u ṛebɛin id yeḍra wayen akken i ssaramen ɛacrin n leqrun aya. Maɛna xas uɣalen ar wakal nni ssarmen, mazal-asen-d ad qqablen uguren imeqqranen iten-ittrajun. Asif n uḥeǧǧaǧu aten-yettraju at-sɛeddin. Γas akken seg zik, lbaṭṭel d tmuḥeqranit ur yekkis fell-asen, qqublen icenga di yal tama : i ccerq, i lɣerb, asamar, amalu, iY cenga syaw-sya.
Nutni di tlata imelyan , ixṣimen-nsen d imeyyaten n imelyan yid-sen. Yefka-asen-d Yillu Marikan iḥumaten, ittɛawan-iten-id. Deg dunnit akken tella ṭṭfen-asen-id afus, acku ɣaḍen medden af ayen sɛeddan. Si miḥyaf d lbaṭṭel i yɛeddan, iten-yettrajun at-nnaɣen. Amek i ttufan? Tadukkli gar-asen, idrimen llan, ttceggiɛen ɣer tmurt n Iraël i watmaten-nsen. Ma d lefhama d tamusni tella si zik; dayen i si menɛen. Γelben acḥal d imelyan n waɛraben ɣas kesben lgaz d lpitrul, i d-issekcamen ayendin n imelyaren n ddulaṛ. Aɛraben-agi ṭṭfen-d ula s ddin n tneslemt-nsen, smalen-t-id ar tama-nsen. Ula d igduden ur nella-ara d aɛraben ɛawenen-ten. Timura tinselmin ddant yid-sen, maca llant snat ulac-itent ar gursen:
1) Tadukli tɣab, ttemceččawen gar-asen.
2) leqraya txuṣ aṭṭas, ur tuli ara.
3) Medden akken llan kerhen-ten, acku di lefɛayel-nsen diri-ten. Acuɣer ?
Acku win i idenben deg dunnit labud ad ixelles, ma mačči d netta d derga-s. Akk-a id-ttɛawaden imezwura nneɣ zik. D tagi i wumi qqaren : Daɛessu !


text:
Saint Augustin
Ilul ugurram Augustin Saint Augustin s tefṛansist, Aurelius Augustinus s tlaṭinit, di Taggast ass n (deffir S.Ɛ), yeǧǧ-yaɣ ass n di temdint n Hippone (Eennaba). Yella d amesnagay, amaru, amasnakuc; baba-s d yemma-s d-Imaziɣen, maca baba-s yeṛṛummen (yuɣal d amdan aṛumi), ma d yemma-s ur teṛṛummen ara (teqqim d tamdant tamaziɣt) qqaṛen-as: sainte monique.
Yella d yiwen si kuz ibabaten n taknisa talatinit aked saint Amboise, saint Jérome Grégoire amezwaru I, daɣen d yiwen ger 33 n imejjayen (ṭebbat) n taknisa. Yettfuggul ass n 28 ɣuct n yal asegwas sɣur ikaṭulikiyen, ass n 15 yunyu sɣur urṭuduksiyen. Am umesnagay yugmed aṭas n tmusni sɣur Platon maca Augustin d-amasiḥi daɣen, ayen it yeǧǧan ad yagwi kra n tmeḍriwin n Platon naɣ n Plotin am tin id yennan d-akken Akuc ur-d yesnulfa ara amḍal s-umaɣzal, ayagi ur imsadan ara d wayen id-enna tisreḍt tamasiḥit ak-d tudayt.
Tinṭelt-is tuzgad di Pavie. Deffir Saint Paul; Saint Augustin d-udem ameqṛan n tisreḍt tamasiḥit, yettwannen (yettwaɣer) s waṭas di tallit nni n wemdur alemmas Moyen Age. Ala netta deg babaten n taknisa id yeǧǧan anagraw n tesnezgimt i wumi neqqaṛ augustinisme. Tazrirt ines tḥuza ammur ameqṛan n-imasnakucen n tallit n wemdur alemmas Moyen Age d wid n tura.
Agbur
Tameddurt[beddel]
Temẓ-is[beddel]
Augustin i wennened (ḥkad) temẓ-is di tmelkitin ines confessions. M-id ilul Augustin, tamdint n Tagast di Numidia (assagi Souq-Ahṛas, Ldzayer) tellad seg 300 isegwasen, maci d tahrest, maca d tamdint n tefriqt taṛumit yesɛan timanit seg azal n snat timiḍa (200 isegwasen), tettekka ɣer temnaṭ n Numidia. Tamdint n Tagast tuzgad ɣef 90 agimkat seg illel d 600 isarakaten n ajagal. Baba-s n Augustin, Amazigh aṛumi, d-amdan aṛumi amgetyakuc umi qqaren Patrisius, ur yeɣri ara, tameṭṭut-is Monik d-Tamaziɣt tamasiḥit, terra argaz-is daɣen d-amasiḥi di tagara n tudert ines, yarna tezga tettnaḍaḥ iwakken Augustin ad yuɣal d-amasiḥi.
Augustin yesɛa sin watmaten, weltmas d gmas umi qqaren Navigius, tutlayt nsen tayemmatt d talatinit, ɣas akken Augustin isbuduy iman-is am akken d-amaru aqarṭaji. maca ur neẓri y-ara ma yella kra yemmeslay tutlayin nniḍen n tefriqt ugafa, idels ines d-alatini, yella d-anelmad izewren s waṭas, maca iwɛer daɣen yarna i ksen teneɣrit, ittagwad tafgert d umennuɣ n-iselmaden.
Taɣara s wayes ad yali taserkemt d tin n tazrawt, baba-s ismun tadrimt iwakken ad ɣṛen warraw-is, Augustin ad yeffeɣ d-abugaṭu, yeɣṛa di tazwara di Madaure (assagi M'dawruc, ldzayer) aked iselmaden amgetakucen, ɣuṛs 15 iseggasen mi bdant tezrawtin ɣef tkatut, etc ayen fayeg id yewwet deg adlis ines Timelkitin:(Confessions).
Baba-s ixuṣ tadrimt, Augustin yuɣal-ed s-axxam ar twacult-is, ɣur-s 16 iseggasen. Di tallit nni yeddukul aked yiwed n tarbaɛt ur imaɛnen ara, ayen it yeǧǧan ad yaker tifiras yiwen yiḍ, yuker maci acku yella deg assar naɣ yelluẓ, maca s tadfi kan iwakken ad igned.
« Arbor erat pirus in vicinia nostrae vineae pomis onusta nec forma nec sapore illecebrosis. Ad hanc excutiendam atque asportandam nequissimi adulescentuli perreximus nocte intempesta, quousque ludum de pestilentiae more in areis produxeramus, et abstulimus inde onera ingentia non ad nostras epulas, sed vel proicienda porcis, etiamsi aliquid inde comedimus, dum tamen fieret a nobis quod eo liberet, quo non liceret. »
« Dans le voisinage de nos vignes était un poirier chargé de fruits qui n’avaient aucun attrait de saveur ou de beauté. Nous allâmes, une troupe de jeunes vauriens, secouer et dépouiller cet arbre, vers le milieu de la nuit, ayant prolongé nos jeux jusqu’à cette heure, selon notre détestable habitude, et nous en rapportâmes de grandes charges, non pour en faire régal, si toutefois nous y goûtâmes, mais ne fût-ce que pour les jeter aux pourceaux : simple plaisir de faire ce qui était défendu. »
« Deg asijey n waḍil "tẓurin" tebḥirt nnaɣ, yella yiwen waddag n tfiras yeččuṛen d igumma ur yelhin ara, nṛuḥ, tarbaɛt n-ilmeẓyen ur yeswin tigert, nezwit-id, di tlemmast n yiḍ, naɛwez alammi d lawan-a, akken nuɣ yir tannumi, nebwi sekra din maci iwakken at tnečč, ɣas akken naɛreḍ iten-t, maca iwakken at-ten ḍeggeṛ s-ilfawen : i tadfi kan i nexdem ayen n dir »
Augustin yella ttikli ad iṣṣaweḍ 17 isegwasen, m-is yessegfer baba-s ayen s wacu ad yeɣlel tizrawtin ines di temdint n Qarṭaj, yeḥkad dakken anezwu n temdint agi n tefriqt ugafa d-aḥmayan s tidefyin n tayri d-umezgun.
« Veni Carthaginem, et circumstrepebat me undique sartago flagitiosorum amorum »
« Traduction : Je vins à Carthage où j'entendais crépiter autour de moi la friture des amours infâmes. »
« Tasuqilt : usiɣ-d ɣer Qarṭaj anida sellaɣ teskarwic zdati tujjut n tiyra yessekruruten. »
Ad nar tamawt kan, ɣef awalen icebḥen ig-sseqdac Augustin deg uɣanib ḥemlen iṛumyen n tefriqt ugafa, yesseqdac iten akken iwata, yarna yetturar yissen, amakken nezmer ad nwali deg tefyirt agi : « Nondum amabam sed amare amabam et secretiore indigentia oderam me minus indigentem. »
« Tasuqilt: urɛad ḥemlaɣ, maca ttiḥmilaɣ ad ḥemlaɣ yarna s yiwen wassar yefren, ɣuccaɣ imaniw imi ur sɛiɣ ara azal n wassar ilaqen. »
Timezri agi ɣef tmeddurt-is, tskanayed yiwen uzaraf aluɣan sɣur amdan amengaḍ ɣef tiklisent tanubit n wayeḍ.
Yessen di temẓ-is tameṭṭut ukud y-idir 14 isegwasen, yesɛa yides aqcic (Adéodat 'Adiyudat'), ur neẓri acemma fellas, ula d-ismis, ahat tella tamasiḥit ma nwala isem n mmit-sen Adéodat 'Adiyudat' yesɛan anamek n Ayakuc.
Si Ṛṛum ɣer Milan[beddel]
Di Ṛṛum, Augustin yesɣeṛ inelmaden Tasnukyest (La rhétorique). asegwas n 384, iṛuḥ ɣer Milan, icegɛat Quintus Aurelius Symmaque ig llan yesseḥbibir fellas.
Di Milan imirenni, llan ttḥuffun ɣef uselmad n tesnukyest, Symmaque yessen azal n Augustin, icegɛat. Dinna, Augustin ixuleḍ aṭas imedyazen, imesnagayen (wid izraren sɣur Platon). yemmas tḍedrit-id att idir yides.
Yemmugred Saint Amboise n Milan uɣur yelmed aṭas, izrar fellas ayen-din, acu it yeǧǧan ad yeǧǧ tamananit u ad yeḍfer Tamasiḥit akken iwata, dɣa yebɣa ad yezweǧ (tahel) d yiwet tqcict tamaṛkantit, maca ilaq-as ad yarǧu sin isegwasen acku mazal-itt mecṭuḥet, yeǧǧa tameṭṭut nni ukud yella yettidir azal n 15 isegwasen, m-ad netta skud urɛad yezwiǧ yebwid tayeḍ.
Asekkud[beddel]
Tiɣbula ines[beddel]
Siserun/Cicéron ;
Adlis n tmasiḥit "Bible", tasuqilt sɣur saint Cyprien n Carthage aked saint Ambroise n Milan ;
Tamennanit/Manichéisme ;
Platon sɣur Siserun/Cicéron ;
Néoplatonisme n Plotin aked Porphyre.
timeḍranin timedran[beddel]
Tasnegzimt n ugurrum Augustin tbed ɣef tmeḍranin timedran id iteddun:
Taflest, liman.
Tayri, an ẓer d akken Augustin yebḍa ger tayri n timmad-it d win n akuc.
Anefray illeli.
Taɣszint
Timektit


text:
Eutropius
- Ɣef afesyan Abyzanti, di leɛnaya-nwen zeret Eutropius (396-397).
- Ɣef saint Eutropius, di leɛnaya-nwen zeret saint Eutropius.
Eutropius yella d anmezray Aromani iɛacen deg azgen aneggaru n lqern wis rebɛa.
Tameddurt[beddel]
Eutropius yella d amaray (magister memoriae) deg Constantinupolis akk-d afriq n umenkad Iulianus, Flavius Claudius Iulianus, (361 - 363) deg taslekt-is n tmurt n Ifarsiyen (363), yella yeder deg lweqt n tgeldit n Valens, Flavius Iulius Valens, (364-378) iwumi yefka-d taktab-is Breviarium historiae Romanae. Yewin unmezray n nidden, Georgios Codinos, deg De Originibus Constantinopolitanis yena-d belli Eutropius yella d amaray n Constantinus I, Gaius Flavius Valerius Aurelius Constantinus, lameɛna ur iban ara lhal lammer ihder ɣef Eutropius agi.
Tira[beddel]
Breviarium historiae Romanae s ssifa n ɛecra n isuned, d lbir n ineɣmisen i d-yella ɣef tudert deg Amenkad Abyzanti akk-d umezruy n lweqt nni ; ɣef agi Eutropius yeqqim-ed d amedya i gjebbden atas lbal n imnadiyen n umezruy di ddunit merra imi yura-d s ddehn akk-d tamesɣara i meqren.
Ɣas akken Talatinit-is temxalef, deg kkra n imedyan, ɣef ayen yefsan deg tutlayt, lameɛna ahric ameqran n iɣerbazen uddren, ɣef lmuda i meqren, iḍrisen-is imi selmaden Talatinit i inelmaden-nsen.
Taɣzi n Lbreviarium temɣer armi n lweqt n Iustinianus s iffassen n Paulus Diaconus (illul azal n 720 – yemut azal n 799) akk-d Landolfus Sagax (azal n usegas 1000) armi n lweqt n umenkad Leon V (813-820) asmi teţwaru tigezmi yeţţusemmen Historia Miscella.
Ger tisuqal merra deg tutlayt Tayunanit s iffasen n Capito Lycius akk-d Paeanius, taẓrigt n unegarru i g kemlen ɣef wiyad. Lameɛna taẓrigt n Eutropius i sɛan ccan deg ddunit merra tella n H. Droysen (1879) imi tesɛa taẓrigt Tayunanit akk-d n Paulus Diaconus d Landolfus.
Llant daɣen atas n tisuqal s Tanglizit.
Iseddagen[beddel]
Aḍris agi Ikker-ed seg yewin n weḍris n l'Encyclopædia Britannica asuned wis hdec ; tira i yellan deg ugzum n lbaylek.
Izdayen Iberraniyen[beddel]
- Eutropius, Eutropii Breviarium historiae Romanae (Aḍris s Talatinit).
- Eutropius, Eutropi Breviarium ab urbe condita cum versionibus graecis et Pauli Landolfique additamentis (Droysen, Hans) (Aḍris s Talatinit d Tayunanit).


text:
KABYLE - Tamacahut N'Silyuna (CONTE KABYLE)
Conte Kabyle: Tamacahut N Mqidec 2eme Partie
Conte Kabyle: Tamacahut N Mqidec 1ere Partie
Conte Kabyle, Tamcahut N ''elgir Am Lil'' 1ére Partie ''tete Mammer''
Conte Kabyle, Tamcahut N ''elgir Am Lil'' 2 Eme Partie ''tete Mammer''
Chérif Hamani "Lukan Del Hadja N'Suq" clip Kabyle
Conte Kabyle( Tasa T Yemmats)
Injil Amazigh 2 Evangile En Kabyle Zmen N Sidna AÏssa
Injil Amazigh 1 Evangile En Kabyle Zmen N Sidna AÏssa
Injil Amazigh 4 Evangile En Kabyle Zmen N Sidna AÏssa
Film Kabyle-azal N Tsar (1°partie)
- Film Kabyle-azal N Tsar
Kabyle(isefra N Si Muh U Mhand Akd Cix Muhand U Lhusine)
Conte Kabyle (amcic D Ugherda)
Kabyle(isefra N Si Muh Umhand:ahric 1)
Kabyle(isefra N Si Muh Umhand:ahric2)
Video Film Kabyle-azal N Tsar
Kabyle(isefra N Cix Muhend Ulhusine:ahric2)
Kabyle (isefra N Cix Muhend Ulhusine:ahric 1)
Kabyle (isefra N Cix Muhand Ulhusin Akd Cix Aheddad)
Conte Kabyle (aaqa Issawalen)
Conte Kabyle (uccen D U-qelwac)
Youcef Abjaoui "l'kass N'chrav" (chaabi Kabyle)
Zahra N'summer - Moderne Kabyle
Sahel Village Kabyle : Tadart N'sahel 2008
Belle Chanson Kabyle ( Kamel N'ali)


text:
Karl Marx
Karl Heinrich Marx, illul deg 5 si Magu deg ussegwas 1818 di tmurt n Treves illan di Rhenanie tamurt n Lalman yemmut di 14 di Meɣres 1883 di temdint n Londres. Marx illa d argaz n tsertit u d-amesnagay ameqṛan, d netta id isnulfan ayen i wumi neqqar Tazdukla "le communisme", id yeqaren belli ulac amgarad ger imdanen Yas ulamma yella deg ixeddim nsen n yal ass.
Tameddurmant[beddel]
Ilul Karl Heinrich Marx di Treves asegwas n 1818. Yella d wis sin ger 8 Tam w-atmaten-is. Vava-s, Heinrich Marx (1782–1838), d-abugaṭu, yefrurid deg yiwet twacult twudayt Ackenaz. Jed-nsen Meier Halevi Marx yella dawday, m-ad mmi-s d warraw n mmi-s uYalen d-imasiḥiyen, ẓẓiẓrgen isem nsen Yer Heinrich iwakken ad izmiren ad xedmen, yemma-s n Karl, Henriette Pressburg (20 Yulyu 1788-30 Wamber 1863), d tawdayt n tmur bwadda.


text:
Tanfusit
Tanfusit[beddel]
Tanfusit tutlayun sis imaziɣn yili llan d adrar n Infusen, adrar n Infusen illa d aglal n Ṭrables, Tmurawin tilli llant di adrar nitent: Nalut, Yefren, Jadu, Kabaw, Temzin, d guda n tmurawin, niten Ibaḍiyen d tsawlen s Tamaziɣt, Dis tmurawin llant di adrar maca ur tsawlen s Tamaziɣt am Zzentan (at Znata), d Riayna, d Ɣeryan. Teru Tsawlen s Taerabt, d niten Malikiet.
Amezruy n Infusen yaqdim imul, emmak usun Iraben utfen an ajjed n Islam, maca alemma Tarwa n Xaṭṭab yaxser zdat n Abbasein, Ɛebderaḥman U Rusṭum irwel s Qayrawan an Mẓab d igun Tmura agar Infusen d Ihewwaren d Ijnaten, nitet Tihert,nitet Lasmet n dawlet tarusṭumit taqqim temidhi d dubac n iseggasen, alemmi tuda d afus n Ilmuwahhidin, Infusen qqimen tilellit d taḥkem an Ɣdames d Fezzan.
Dis imul n tarrawin di adrar n Infusen, dis arrawn af ajjed d iedhen maca guda harqen nagh twakren nagh xwanten Qaddafi d igetten di naytric acid bac adefsden.


text:
Louis Braille
Louis Braille illul-ed ass wis 4 yennayer 1809 yemmut ass 6 n yennayer 1852.
Yesnulfad agemmay n bray i-seqdacen iderɣalen d wid ur nettwalli ara akken ila akken ad ɣren u ad arun yis-s. Bray qqaren s weslaf n iḍuḍan ɣef isekkilen yettwarun s wenqar n lkaɣeḍ. Assa qrib yal tamesalyt tesɛa agemmay ines n bray d acu kan taqbaylit mazal ur tesɛa ara agemmay ines n bray.
Louis Braille teṭṭef-it tiderɣelt mi yella bab n 3 iseggasen. Asmi yessaweḍ 10 iseggasen yekcem ɣer uɣerbaz ageldan n Paris i yiderɣalen d acu kan tagnit deg uɣerbaz-nni ur temgarad ara f ayen yellan anda nniḍen. Akken ad iɛiwen iman-is d yiderɣalen deg uɣerbaz yeqdec f tɣara akken ad ɣren u ad arun iderɣalen ula d nutni. deg 1839 Braille yessufɣed adlis yessefham deg-s amek zemren yemdanen ad arun s tira n bray.


text:
Mariah Carey
Mariah Carey (tlul deg 27 Meɣres 1970 neɣ 1969 deg Huntington, awanak n New York), d tacennayt tamarikanit ay icennun s uɣanib (style) n R&B, yerna d tasegbart (actrice).
Amecwar-is[beddel]
Tebda amecwar-nnes n ccna deg 1990 s tellalit (uɛawen) n Tommy Mottola ay iqeddcen deg termist n Columbia Records, yerna tejwej yid-s deg 1993. Dindin kan, Carey tuwey cciɛa d tameqqrant yerna d teqqel d nettat ay d tacennayt yettnuzun aṭas akk ɣer termist n Columbia Records. Deg 1997, temsefraq ed Mottola, dɣa tebda tessekcam kra n ṣṣifat n uɣanib (style) n Hip-Hop deg uẓawan-nnes, d acu kan, asmi ay teḥbes aqeddic-nnes akked termist n Columbia Records, deg 2001, tenqes cciɛa-nnes. D aya ay tt-yejjan ad testenyi leɛqed n 80 n yimelyunen n yidularen akked Virgin Records. Deg useggas-nni daɣen tga-d yiwen n usaru, Glitter, yerna d nettat ay d-yecnan tizlatin-nnes, maca asaru-a ur d-yessekcem aṭas n yedrimen yerna Mariah Carey tekka ɣef yiwet n tallit n leḥzen d taweɛrant ussan-nni. Deg 2002, testenya yiwen n leɛqed akked Island Records. Ɣas ma yella ur tessaweḍ ad d-tessekcem aṭas n yedrimen deg yiseggasen imezwura ay d-iḍefren, Mariah Carey tessuffeɣ-d album-nnes The Emancipation of Mimi deg 2005, d win ay as-d-yerran cciɛa-nnes tameqrant. Carey tuwey-d amecwar n wugar n 20 n yiseggasen deg uẓawan yerna tessenz ugar n 200 n yimelyunen n walbumen, iḍebsiyen n usinglen akked yeklipen (gar-asen 63 n yimelyunen n walbumen kan). Deg yiseggasen n 1990, d nettat ay d tacennayt ay yessenzen aṭas akk n yiḍebsiyen deg umaḍal. Carey terbeḥ-d daɣen semmus (5) warrazen n Grammy Award.


text:
Musa
Musa (s tɛebrit: מֹשֶׁה Moce Mošé, s teɛrabt: موسى, Mūsā), d mmis n Ɛamran akw d Yukibed. D ameskar, d amdan amenzawi deg idles n laɛqed aqbur. S uwehi n Yakuc, d netta i yuran ayen umi qqaren s tefranṣiṣt Pentateuque. D 5 n yedlisen imezwura n laɛqed aqbur (Genèse, Exode, Lévitique, livre des Nombres, Deutéronome), anda id iḥka tudert-is, amezruy n lejdud-is, d win n At israil.
Asmi id ilul, yemma-s tuga-d agellid Ferɛun ad a ttineɣ akken i yurga ilaq ad ineɣ yal lufan aɛibrani id ilulen imiren asmi id ilul Musa. Tuɣal d tegrit ar waman n Nil, s wanda i t-idekkes yelli-s n ugellid-a. Dɣa tenna-k, "MSYTHW" neɣ Mecitihu, anamek ines Kkes-aɣ-t id seg waman. Syen id yekka yisem "MSH", neɣ Musa.
Daɣen llan wid i qqaren belli, isem n Musa, yekka-d si tutlayt i hedren imiren imaṣriyen, seg awal MS, anamek-is "Ikka-d", neɣ "ifrurx-ed". Llan daɣen wid iqqaren, awal-a ikka-d si tmaziɣt Mmis, imi neẓra Tamazɣa ur tebɛid ara af tmurt n Maṣer.
Musa yuɣal ittureba-d seg teɣremt n ugellid Ferɛun. Asmi yuɣal meqq°er, iwala amek nezfen, uḍenen, qṛeḥen wid yellan d atmaten-is deg idammen, war ma yeẓra. Wid yellan di ɛibraniyen, d iqeddacen n ugellid Ferɛun. Dɣa yiwen n wass iwala yiwen umaṣri la yekkat yiwen wergaz aɛibrani, yenɣa-t u yenṭel-it. Asmi yelḥa wawal af wannecta, dɣa yerwel si tmurt n Maṣer ar tmurt n Medyen. Yewweḍ ar yiwen wanu iḥud kra n tameksiwin n Medyen mgal kra n yergazen imeksawen. Dɣa tiḥdayin-a ar tenṭ s axxam n babat-nsent, i yellan meqq°er di Medyen. Isem-is nettaf-it ihi di Madyan Jethro (יתרו) neɣ Réuel (רעואל). Ilmend n wayen yexdem, yefka-yas yelli-s Séphora (צפורה) ad yezweǧ yid-s.
S uwehi n Yakuc, iseggasen mbaɛd, yuɣal-ed ar tmurt n Maṣer i wakken ad yefk tilelli i wegdud Aɛibrani, i yellan s ddaw uzaglu n ugellid Ferɛun. I wakken a ten-isuffeɣ seg Maṣer ar tmurt n Kanɛan. Yuzen-as-d Yakuc mraw (10) iludan, ak° d tagruma n ilugan ak° d iṣuḍaf n wejjed, timetti, d wučči. Annecta yak° illa-d deg wayen umi isemm-a Tura (Torah).


text:
Ṣṭif
Ṣṭif : d tamaneɣt n tamurt n Ldzayer, Imezdaɣ-is n wazal n 350 000 (2006).
Agbur
Aɛraben[beddel]
Listiɛmar aɛrab d lestiɛmar i d-iǧǧan tikta meqren akter n wiyad ɣef umezruy ni imaziɣen. Iɛraben xellfen ibizantiyen deg 705 almi deg azal n 972. Lestiɛmar aɛrab n tmurt n imaziɣen d yewit n twaɣit i tella ɣef imaziɣen di tazwara armi rebhen telelli-nsen deg lqern wis VIII.
Takrit ni iɛraben ur tzgir ara tirugza n imaziɣen, lamɛna imaziɣen llan ɛyan imi ttnaɣen-ed atas n isegassen mgal iɛdawen i d-izzin-asen di yal tama daymi xesren amgaru mgal iɛraben.
Imaziɣen kemlen atas n leqrun mbeɛd amgar-nsen mgal iɛeraben seg wemkan ɣer wayed, mgal yewet n tgeldit taɛrabt ɣef tayed, armi deg (972–1148) imi yewit n tageldit tamziɣt , Iziriyen (972–1148) s timelwi n Ziri mmi-s n Menad, tettf-ed tazmart deg Dzzayer. Tallit agi tella yewit n tallit ur nesɛi lehna imi teččur s imenɣi akk-d tarkukitt, Lqern wis XI akk-d 13 walan-ed assexdem ameqran n tutlayt taɛrabt, imi yebda-d deg Lqern wis XI anbaz amenyut n yewin n wedrum aɛrab d-ikkan si Maṣer yettuseman Banu Hilal, deg zdaxel n ul tmurt n imaziɣen.
Imi ifatimiyen (yewet n tgeldit taɛrabt i g-hekmen deg Iɛraben imi staɛmren-d tamurt n imaziɣen) wexxren-ed abud-nsen ɣef Maṣer deg 972, mmi-s n Ziri ittusemman Buluɣin (971-984) yettwakelf-ed ɣef tafriqt ugafa. Awexxar n tanawt taɛrabt ɣef Maṣer ishel-ed asnulfu n tageldit n Iziriyen seddaw Ḥammad mmi-s n Buluɣin imi rebhen-ed imaziɣen tanaya-nsen.
Deg 1090 Iḥamadiyen, aferkaw n Iziriyen, xedmen-ed Bgayet tamaneɣt-nsen; Ihemadiyen hekemen-ed deg ɣef Dzzayer azal n lqern (1008-1152) armi nezfen ɣef ddemma n wanbaz n Banu Hilal. Deg azal n 1152 Amussu n Tdukli (Lmuwahiddin s taɛrabt) ihudd tageldat n Iḥammadiyen.
Amussu n Tdukli[beddel]
Deg uzzal n lqern wis XII, Mmi-s n Tumart (a*. 1080 - a. 1130), ccix amziɣ n lǧameɛ akk-d amalway n ddin i snulf-ed tarbaɛt tamaziɣt n Amussu n Tdukli; Mmi-s n Tumart yura-d ahric ameqran n tiktabin n ddin s tutlayt tmaziɣt.
Ɛabd Lmumin (1094-1163), yewin seg inelmaden-is i t-id-xelfen imi yemmut, i snulf-ed taglelda n Tdukli deg Tin Mal ( tamdint deg talemmast n tmurt n Merruk).
Tagelda n Tdukli temɣ-id almi thekm-ed ɣef ahric ameqran n Tafriqt ugafa; Merruk deg 1146, Dzzayer 1151, deg 1160 hekemed ɣef ahric ameqran n Tamezɣa. Deg 1163 armi 1199, tikkelt tamezwarut deg umezruy n Tamezɣa, ahric amerqran n imaziɣen ɛacen seddaw yewit n tgelda tamaziɣt.
Akter n azal 300 isegassen Iziyaniyen, aferkaw n Tagelda n Tdukli, hekmen-ed ɣef Tamezɣa armi 1516 imi Iɛetmaniyen kecmen ɣef Dzzayer.
Tagelda n Tdukli, ɣas akken d yewit n tdukla tamaziɣt i tella, si tazwar-ines armi taggara-ines, ur tesɛi ara leqsed n usellek n agdud amaziɣ, imi d yewit n tajmaɛt n ddin i tella, ɣef wagi assexdem n tutlayt taɛrabt yettnecni deg tamurt imaziɣen imi ahric ameqran n imaziɣen ttwaɛrben-ed.
Lqern wis XVI yezra-d daɣen talalit n Tamurt n Izwawen deg talemmast n tafriqt, imi ahric ameqran n tafriqt i ttmuqlen ɣef rrif n lebher yella seddaw n lestiɛmar aɛutmani.
Tadukli n Tamurt n wezwawen[beddel]
Tanaya n izwawen tɛac azal n 300 issegasen armi taslekt tafransist deg 1830.
Cwit kan n ineɣmisen i d-nesɛa ɣef lmuda agi n umezruy n wegdud-nneɣ, ur neɛlim ara daɣen asmi tebda, imi ulac ikaramen ɣef agi. Ayen yellan mlba ccek, d wayen ixebbern iɣellaten n iɛetmaniyen deg tisekwla-nsen akk-d ikaramen-nsen deg lqern 16, Izwawen herzen-ed ɣef telelli-nsen azal n 300 isegassen.
Yal adrum deg timura n izwawen yesɛa aseqqamu ameqran n tadart-is i ghekmen fell-as, yal asqqamu yesɛa tejmeɛt, Di tajmaɛt agi tella yewit n tajmaɛct ɛlayen, llan imalwayen-nsen. Gar-asen, llan yergazen yettwasnen atas deg timura n izwawen imi llan irgazen s tirgugza.
Deg 1830 Asqamu Ameqran n wagdud Azwaw, i hekmen ɣef wegdud Azwaw merra, issawal-ed i ccix Amɣar ad yilli d amalway n iɛsekriyen n Tadukli n Tamurt n wezwawen ad harreb mgal Fransa akk-d ad iɛass ɣef tlelli-is.
Tirugza n ccix Amɣar tella sinnig taɣerfant-is sɣur agdud-s imi ihureb-ed almi tagara ɣef ayen yesɛn ccan; tilelli n tamurt-is akk-d n wegdud-is.
Deg tagara, agdud Azwaw ixxesr-ed ɣef ddemma n lqewa tatrart n Fransa akk-d lexdaɛ n ugeldun n weɛraben yettuseman ɛabd Lqader imi d-yefka takbabt-is ɣef Amtawa n Tafna wahid Fransa; ayagi yefka-d lweqt d lǧehd i Fransa at kemel ɣef ayen yeqimen deg lebɣi n Izwawen.
Iɛetmanen[beddel]
Iɛetmaniyen seddaw n timelwi n Khairr ad-Din d w'ayetma-s ɛaruj, i d-xelqen atrar ussamer n Dzayer, bdan asseɣwel n tama agi am asutel n ifflisen n ddunit merra. Taflist-nsen ternu, temɣid ɣef lqrun 1600; taflist mgal lbaburat n Lmarican g Lebher-nneɣ sebba n Ttrad n Taflist Tamezwarut, akk-d Ttrad n Taflist Tis Snat, anda mutten atas n imddanen.
Ṣṭif deg lweqt nni ur tesɛi ara atas n lɣaci mi ahric amerqran n imezdaɣen-ines llan kkra d imaziɣen akk-d atas n iflisen d lɛasker iɛetmaniyen s tawacult-nsen.
Taslekt Tafransist[beddel]
Mbeɛd n lexsara n ccix Amɣar, Aheddad, akk-d Fadma n Summer, ahric amqran n inelmaden-nsen ttwanfan ɣef La Nouvelle-Calédonie; ɣef tagara n taslekt n Fransa atas n lɣaci xesren ixammen-nsen, akal-nsen, akk-d lherma-nsen.
ɣef agi azal ameqran n lebni n Ṣṭif d Fransa i t-yebnan imi thud ayen yellan aqbel n taslekt.
Fransa tebna-d lmersa n n Ṣṭif akk-d talemmast n temdint.
Fransa teqim deg n Ṣṭif azal n 100 n isegassen armi texser lherb deg 1962.
Ṣṭif n Tura[beddel]
Imi irumiyen ffɣen-d Izwawen keccmen-ed ɣef talemmast n temdint; Ṣṭif tezra timeriwt tameqrant n imezdaɣen.


text:
Taglizit
Taglizit d tutlayt taneṣlit n Inglatirra (lagliz), tettiki sdaxel n tutlayin tijirmaniyin, tewwid amur meqqer n wawalen seg tutlayin tilatiniyin(abeɛda si tefransist).
Tutlayt Taglizit d tutlayt tamezwarut n tussna d tdamsa deg umaḍal. Di tmura n ledzayer d Lmerruk tutlayt a ur ttwasselmad ara ayendin (aṭas) deg iɣerbazen iɣelnawen.
Tutlayt Taglizit ssawalen-tt 400 imelyunen n iwdan di Tamrikt (Tamrikt neɣ Marikan), Lengliz (legliz), Kanada, Ustralya, Zilanda Tamaynut, Irland, Tafrikt Tiffust i yellan yur-nsen d tutlyat tayemmatt (mother tongue), d tmura nniḍen am Sswid d Danmark d Finland itt- yesseqdacen d tutlayt tis-sant labeɛda i tɣuri di llakulat iɣelnawen.


text:
Albrecht Dürer
Albrecht Dürer neɣ s telmant Albrecht Dürer der Jüngere (ilul deg Nürnberg, Bayern, deg 21 Mayyu 1471 - yemmut deg 6 Yebrir 1528), d amekla (peintre) yerna d amusnak (mathématicien) almani. Leqdicat-nnes n tẓuri rran-t mechur deg Turuft qbel ad yaweḍ 30 n yiseggasen deg tmeddurt-nnes, yerna ass-a, ttwalin-t d anaẓur ameqran n tallit n Tsidert (Renaissance) deg tmura n ugafa (nord) n Turuft.
Leqdic-is[beddel]
Dürer iga-d tugniwin yeqqnen ɣer wesɣan (ddin), am wakken ay d-yekla (peindre) tugniwin n wudmanen n yemdanen ay yettwassnen, yerna iga-d tugniwin i yiman-nnes ula d netta. Dürer yella daɣen ineqqec-d tugniwin ɣef yiɣir (nnḥas), am wakken ay inejjer tugniwin ɣef wesɣar. Deg yenqacen-nnes n wesɣar umi semman Amazrar n Tneggarut [Apocalypse] (deg 1498), Dürer yella mazal-it yettḍafar aɣanib aguti aqbur deg leqdic-nnes. Maca, deg leqdicat ay iga sakkin, yeḍfer aɣanib d amaynut. Tifelwiyin-nnes (tableau) mechuren am Amnay, Tamettant ed Uciṭan (deg 1513), San Hieronymus deg Tezrawin-nnes (1514) akked Melencolia I (1514) jebdent-d lwelha n yizaɣanen (critiques) yerna aṭas n wawal ay d-yellan fell-asent deg wayen yerzan inumak-nsent. Dürer iga-d daɣen tikla s waman. Tifelwiyin-nnes n waman d tid aydeg d-iṣewwer imeẓriyen (paysages), yerna Dürer d yiwen seg yinuẓar uṛufiyen imezwura ay d-iṣewwren imeẓriyen. Daɣen, iqeddicen-nnes deg wenrar n wenjar n wesɣar d wid ay yesnernan mliḥ taẓuri-a deg leqrun ay d-iḍefren. Dürer yella yessen inuẓar iṭalyanen ed yelsaẓriyen (humanistes) almanen, dɣa d aya ay as-iledyen abrid akken ad d-yessekcem aɣanib aṭalyani n tẓuri deg Tsidert (Rennaissance) n tmura n ugafa n Turuft. Seg tama niḍen, Dürer yura-d daɣen iqeddicen ɣef tusnakt. Albrecht Dürer yemmut deg temdint n Nürnberg.